Avis juridique important

|

32003D0479

2003/479/ΕΚ: Απόφαση του Συμβουλίου, της 16ης Ιουνίου 2003, για το καθεστώς που εφαρμόζεται στους αποσπασμένους στη γενική γραμματεία του Συμβουλίου εθνικούς εμπειρογνώμονες και στρατιωτικούς των κρατών μελών και για την κατάργηση των αποφάσεων της 25ης Ιουνίου 1997 και της 22ας Μαρτίου 1999, της απόφασης 2001/41/ΕΚ και της απόφασης 2001/496/ΚΕΠΠΑ

Επίσημη Εφημερίδα αριθ. L 160 της 28/06/2003 σ. 0072 - 0080

Απόφαση του Συμβουλίουτης 16ης Ιουνίου 2003για το καθεστώς που εφαρμόζεται στους αποσπασμένους στη γενική γραμματεία του Συμβουλίου εθνικούς εμπειρογνώμονες και στρατιωτικούς των κρατών μελών και για την κατάργηση των αποφάσεων της 25ης Ιουνίου 1997 και της 22ας Μαρτίου 1999, της απόφασης 2001/41/ΕΚ και της απόφασης 2001/496/ΚΕΠΠΑ(2003/479/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Ένωσης, και ιδίως το άρθρο 28 παράγραφος 1,τη συνθήκη για την ίδρυση της Ευρωπαϊκής Κοινότητας, και ιδίως το άρθρο 207 παράγραφος 2,Εκτιμώντας τα ακόλουθα:(1) Οι αποσπασμένοι εθνικοί εμπειρογνώμονες (ΑΕΕ) και στρατιωτικοί ("αποσπασμένοι στρατιωτικοί") θα πρέπει να παρέχουν στη γενική γραμματεία του Συμβουλίου (ΓΓΣ) τη δυνατότητα να αξιοποιεί τις γνώσεις τους και την υψηλού επιπέδου επαγγελματική τους πείρα, ιδιαίτερα σε τομείς για τους οποίους δεν υπάρχουν άμεσα διαθέσιμα τέτοια προσόντα.(2) Με την παρούσα απόφαση θα πρέπει να ευνοηθεί η ανταλλαγή επαγγελματικής πείρας και γνώσεων στο πεδίο των ευρωπαϊκών πολιτικών, με την τοποθέτηση εμπειρογνωμόνων των διοικήσεων των κρατών μελών στις υπηρεσίες της ΓΓΣ επί ορισμένο χρόνο. Επιδιώκεται επίσης η στενότερη συνεργασία μεταξύ του Συμβουλίου και των εθνικών διοικήσεων ή διεθνών οργανισμών διά της αποσπάσεως υπαλλήλων στη ΓΓΣ.(3) Οι ΑΕΕ θα πρέπει να προέρχονται από τις δημόσιες διοικήσεις και τα υπουργεία των κρατών μελών ή από διεθνείς οργανισμούς.(4) Τα δικαιώματα και οι υποχρεώσεις των ΑΕΕ και των αποσπασμένων στρατιωτικών, που καθορίζονται με την παρούσα απόφαση, θα πρέπει να παρέχουν την εγγύηση ότι οι ανωτέρω εκτελούν τα καθήκοντά τους με αποκλειστικό γνώμονα τα συμφέροντα της ΓΓΣ.(5) Δεδομένου του προσωρινού χαρακτήρα του έργου τους και του ειδικού καθεστώτος που τους διέπει, οι ΑΕΕ και οι αποσπασμένοι στρατιωτικοί δεν θα πρέπει να αναλαμβάνουν την άσκηση, εξ ονόματος της ΓΓΣ, καθηκόντων που εμπίπτουν στη σφαίρα αρμοδιοτήτων δημοσίας τάξεως της τελευταίας.(6) Η παρούσα απόφαση θα πρέπει να προσδιορίζει όλους τους όρους απασχόλησης των ΑΕΕ και των αποσπασμένων στρατιωτικών και να εφαρμόζεται ανεξάρτητα από την προέλευση των δημοσιονομικών πιστώσεων που χρησιμοποιούνται για την κάλυψη των σχετικών δαπανών.(7) Ειδικές διατάξεις θα πρέπει, εξάλλου, να προβλεφθούν για το αποσπασμένο στην ΓΓΣ στρατιωτικό προσωπικό, ώστε να συγκροτηθεί το στρατιωτικό επιτελείο της Ευρωπαϊκής Ένωσης.(8) Δεδομένου ότι το παρόν καθεστώς αντικαθιστά αυτό των αποφάσεων της 25ης Ιουνίου 1997, της 22ας Μαρτίου 1999, καθώς και της απόφασης 2001/41/ΕΚ και της απόφασης 2001/496/ΚΕΠΠΑ,ΑΠΟΦΑΣΙΖΕΙ:ΚΕΦΑΛΑΙΟ Ι ΓΕΝΙΚΕΣ ΔΙΑΤΑΞΕΙΣΆρθρο 1Πεδίο εφαρμογής1. Στις διατάξεις του παρόντος καθεστώτος υπάγονται οι αποσπασμένοι στη ΓΓΣ εθνικοί εμπειρογνώμονες (ΑΕΕ) από κάποια εθνική, περιφερειακή ή τοπική δημόσια διοίκηση. Το καθεστώς αυτό εφαρμόζεται επίσης στους αποσπασμένους εμπειρογνώμονες που προέρχονται από κάποιο διεθνή οργανισμό.2. Τα πρόσωπα τα υπαγόμενα στο παρόν καθεστώς παραμένουν στην υπηρεσία του εργοδότη τους κατά τη διάρκεια της απόσπασής τους και εξακολουθούν να αμείβονται από τον εργοδότη αυτόν.3. Η ΓΓΣ αποφασίζει για την πρόσληψη ΑΕΕ, ανάλογα με τις ανάγκες και με τις δυνατότητες του προϋπολογισμού. Ο αναπληρωτής γενικός γραμματέας καθορίζει τους όρους πρόσληψης.4. Εκτός παρέκκλισης παραχωρούμενης από τον αναπληρωτή γενικό γραμματέα, η οποία απαγορεύεται στον τομέα ΚΕΠΠΑ/ΕΠΑΑ, οι ΑΕΕ πρέπει να έχουν την υπηκοότητα κράτους μέλους της Ευρωπαϊκής Ένωσης. Η πρόσληψη των ΑΕΕ γίνεται με την κατά το δυνατόν ευρύτερη γεωγραφική βάση μεταξύ των υπηκόων των κρατών μελών. Τα κράτη μέλη και η ΓΓΣ συνεργάζονται για την κατά το δυνατόν διατήρηση της ισορροπίας ανδρών και γυναικών και το σεβασμό της αρχής των ίσων ευκαιριών.5. Η απόσπαση διενεργείται με ανταλλαγή επιστολών μεταξύ της Γενικής Διεύθυνσης Προσωπικού και Διοίκησης της ΓΓΣ και της μόνιμης αντιπροσωπείας του οικείου κράτους μέλους, ή, κατά περίπτωση, του διεθνούς οργανισμού. Στην ανταλλαγή επιστολών επισυνάπτεται αντίγραφο του καθεστώτος που εφαρμόζεται στους αποσπασμένους στη ΓΓΣ εθνικούς εμπειρογνώμονες.Άρθρο 2Διάρκεια της απόσπασης1. Η διάρκεια της απόσπασης δεν μπορεί να είναι συντομότερη των έξι μηνών ούτε να υπερβαίνει τα δύο έτη, δύναται δε να ανανεώνεται διαδοχικά για μέγιστο χρονικό διάστημα τεσσάρων ετών.2. Η σκοπούμενη διάρκεια της απόσπασης καθορίζεται το χρόνο κατά τον οποίο ο εθνικός εμπειρογνώμονας τίθεται στη διάθεση της ΓΓΣ, με την ανταλλαγή επιστολών περί της οποίας το άρθρο 1 παράγραφος 5. Η ίδια διαδικασία εφαρμόζεται στην περίπτωση που η περίοδος απόσπασης ανανεώνεται.3. Ο ΑΕΕ ο οποίος είχε στο παρελθόν αποσπασθεί στην ΓΓΣ μπορεί να αποσπασθεί εκ νέου στο ίδιο όργανο, τηρουμένων των εσωτερικών κανόνων που αφορούν το μέγιστο διάστημα παρουσίας του προσωπικού αυτού του είδους στις υπηρεσίες της ΓΓΣ, και πάντοτε υπό τους ακόλουθους όρους:α) ο ΑΕΕ εξακολουθεί να πληροί τους όρους επιλεξιμότητας για απόσπαση, καιβ) να έχουν παρέλθει τουλάχιστον έξι χρόνια μεταξύ του τέλους της προηγούμενης περιόδου απόσπασης και της αρχής της νέας· εάν, κατά τη λήξη της πρώτης απόσπασης, ο ΑΕΕ προσελήφθη με απευθείας σύμβαση από τη ΓΓΣ, η εξαετία αρχίζει να τρέχει από την εκπνοή της συμβάσεως αυτής. Η παρούσα διάταξη δεν εμποδίζει την ΓΓΣ να δεχθεί την απόσπαση ενός ΑΕΕ του οποίου η αρχική απόσπαση είχε διαρκέσει λιγότερο από τέσσερα έτη, αλλά στην περίπτωση αυτή η διάρκεια της νέας απόσπασης δεν υπερβαίνει το εναπομένον διάστημα της συνολικής τετραετούς περιόδου.Άρθρο 3Τόπος της απόσπασηςΟι ΑΕΕ τοποθετούνται στις Βρυξέλλες ή σε γραφείο συνδέσμου της ΓΓΣ.Άρθρο 4Καθήκοντα1. Ο ΑΕΕ επικουρεί τους υπαλλήλους της ΓΓΣ ή τους έκτακτους υπαλλήλους και εκτελεί τα καθήκοντα που του ανατίθενται.Τα καθήκοντα που ασκούνται καθορίζονται διά κοινής συμφωνίας μεταξύ της ΓΓΣ και της διοίκησης που αποσπά τον ΑΕΕ, προ το συμφέρον των υπηρεσιών και βάσει των προσόντων των υποψηφίων.2. Ο ΑΕΕ συμμετέχει σε αποστολές και συνεδριάσεις μόνον:α) εφόσον συνοδεύει υπάλληλο της ΓΓΣ ή έκτακτο υπάλληλο, ήβ) εάν δεν συνοδεύεται, εφόσον συμμετέχει ως παρατηρητής ή μόνο για ενημερωτικούς λόγους.Ο γενικός διευθυντής της οικείας υπηρεσίας δύναται, σε εξαιρετικές περιστάσεις, να παρεκκλίνει από τον κανόνα αυτό μέσω ειδικής εντολής προς τον ΑΕΕ και αφού προηγουμένως βεβαιωθεί ότι δεν υπάρχει καμία πιθανή σύγκρουση συμφερόντων. Πλην ειδικής εντολής χορηγούμενης, υπό την αιγίδα του γενικού γραμματέα/υπάτου αντιπροσώπου, από τον γενικό διευθυντή της οικείας υπηρεσίας, ο ΑΕΕ δεν δύναται να δεσμεύσει τη ΓΓΣ έναντι τρίτων.3. Η ΓΓΣ παραμένει η μόνη αρμόδια να εγκρίνει τα αποτελέσματα των καθηκόντων που επιτελούνται από τον ΑΕΕ.4. Οι αφορώμενες υπηρεσίες της ΓΓΣ, ο εργοδότης του ΑΕΕ και ο ίδιος ο ΑΕΕ καταβάλλουν κάθε δυνατή προσπάθεια να αποφεύγεται ή και να προλαμβάνεται κάθε σύγκρουση συμφερόντων όσον αφορά τα καθήκοντα που θα εκτελεί ο ΑΕΕ κατά τη διάρκεια της απόσπασής του. Προς τούτο, η ΓΓΣ ενημερώνει εγκαίρως τον ΑΕΕ και τον εργοδότη του σχετικά με τα προς ανάληψη καθήκοντα και τους ζητεί να επιβεβαιώσουν γραπτώς ότι δεν διαπιστώνουν κανέναν λόγο για τον οποίο τα καθήκοντα αυτά δεν θα πρέπει να ανατεθούν στον ΑΕΕ. Ζητείται ιδιαίτερα από τον ΑΕΕ να δηλώσει κάθε ενδεχόμενο ασυμβιβάστου μεταξύ συγκεκριμένων οικογενειακών του περιστάσεων (και ειδικότερα τυχόν επαγγελματικές δραστηριότητες στενών συγγενών του ή ορισμένα εκ των βασικών οικονομικών συμφερόντων, του ιδίου ή των στενών συγγενών του) και των καθηκόντων που προβλέπεται ότι θα εκτελεί κατά τη διάρκεια της απόσπασής του.Ο εργοδότης και ο ΑΕΕ δεσμεύονται να δηλώσουν στη ΓΓΣ οποιαδήποτε μεταβολή εξαιτίας της οποίας κατά τη διάρκεια της απόσπασης, είναι δυνατόν να προκύψει σύγκρουση ή ασυμβίβαστο αυτού του είδους.5. Οσάκις η ΓΓΣ θεωρεί ότι η φύση των καθηκόντων του ΑΕΕ απαιτεί να ληφθούν ιδιαίτερες προφυλάξεις ως προς την ασφάλεια, θα πρέπει πριν από την απόσπαση του ΑΕΕ να χορηγείται διαβάθμιση ασφαλείας.6. Σε περίπτωση μη συμμόρφωσης με τις διατάξεις των παραγράφων 2 έως 4, η ΓΓΣ δύναται να τερματίσει την απόσπαση του ΑΕΕ σύμφωνα με τους όρους του άρθρου 8.Άρθρο 5Δικαιώματα και υποχρεώσεις1. Κατά τη διάρκεια της περιόδου απόσπασης:α) ο ΑΕΕ εκπληρώνει τα καθήκοντά του και ρυθμίζει τη συμπεριφορά του με αποκλειστικό γνώμονα τα συμφέροντα του Συμβουλίου·β) ο ΑΕΕ οφείλει να απέχει από κάθε πράξη, και ειδικότερα κάθε δημόσια έκφραση γνώμης, που δύναται να θίξει την αξιοπρέπεια του λειτουργήματός του,γ) ο ΑΕΕ ο οποίος κατά την άσκηση των καθηκόντων του πρέπει να εκφέρει γνώμη για υπόθεση, για τη διεκπεραίωση ή την επίλυση της οποίας έχει προσωπικό συμφέρον που πιθανόν να θέτει εν αμφιβόλω την ανεξαρτησία του, οφείλει να ενημερώσει σχετικά τον προϊστάμενο της υπηρεσίας στην οποία έχει τοποθετηθεί·δ) ο ΑΕΕ δεν δημοσιεύει ούτε δίνει για δημοσίευση, ούτε μόνος ούτε σε συνεργασία με άλλους, οποιοδήποτε κείμενο του οποίου το θέμα συνδέεται με τη δραστηριότητα της Ευρωπαϊκής Ένωσης, χωρίς να λάβει σχετική άδεια υπό τις προϋποθέσεις και σύμφωνα με τους κανόνες που ισχύουν στη ΓΓΣ. Η άδεια μπορεί να μην δοθεί μόνον αν η δημοσίευση θα μπορούσε να θίξει τα συμφέροντα της Ευρωπαϊκής Ένωσης·ε) όλα τα δικαιώματα τα σχετικά με εργασίες εκτελούμενες από τον ΑΕΕ κατά την εκτέλεση των καθηκόντων του μεταβιβάζονται στη ΓΓΣ·στ) ο ΑΕΕ έχει την υποχρέωση να διαμένει στον τόπο απόσπασής του ή σε τόση απόσταση από αυτόν ώστε να μην παρεμποδίζεται κατά την άσκηση των καθηκόντων του·ζ) ο ΑΕΕ υποχρεούται να επικουρεί ή να συμβουλεύει τους ιεραρχικά ανωτέρους του, όπου έχει αποσπασθεί, και είναι υπεύθυνος απέναντί τους για την εκτέλεση των καθηκόντων που του ανατίθενται·η) ο ΑΕΕ δεν δέχεται, σχετικά με την εκτέλεση των καθηκόντων του, καμία οδηγία από τον εργοδότη του ή από την κυβέρνησή του. Απέχει από την ανάληψη οποιασδήποτε δραστηριότητας για λογαριασμό του εργοδότη του ή κυβερνήσεων ή άλλων προσώπων, ιδιωτικών επιχειρήσεων ή δημόσιων φορέων.2. Τόσο κατά τη διάρκεια της απόσπασης όσο και μετά τη λήξη της, ο ΑΕΕ τηρεί τη μεγαλύτερη δυνατή εχεμύθεια όσον αφορά τα γεγονότα και τις πληροφορίες που ενδέχεται να έχουν υποπέσει στην αντίληψή του κατά την άσκηση των καθηκόντων του η ένεκα αυτής. Δεν κοινοποιεί, υπό οιαδήποτε μορφή και προς οιονδήποτε μη εξουσιοδοτημένο να λαμβάνει γνώση, έγγραφα και πληροφορίες που δεν έχουν ήδη δημοσιοποιηθεί νομίμως ούτε τα χρησιμοποιεί για προσωπικό όφελος.3. Μετά το τέλος της απόσπασης, ο ΑΕΕ παραμένει υποχρεωμένος να ενεργεί με εντιμότητα και διακριτικότητα για την άσκηση των νέων καθηκόντων που του ανατίθενται και για την αποδοχή ορισμένων νέων θέσεων και πλεονεκτημάτων.Προς τούτο, εντός της τριετίας μετά την απόσπαση, ο ΑΕΕ ενημερώνει χωρίς καθυστέρηση τη ΓΓΣ για τα καθήκοντα ή εργασίες που πρέπει να εκτελέσει για τον εργοδότη του, που δύνανται να προκαλέσουν σύγκρουση συμφερόντων οφειλομένη στα καθήκοντα που ασκούσε κατά την απόσπαση.4. Ο ΑΕΕ υπόκειται στους κανόνες ασφαλείας που ισχύουν στη ΓΓΣ.5. Η μη συμμόρφωση προς τις διατάξεις του παρόντος άρθρου κατά τη διάρκεια της απόσπασης παρέχει στη ΓΓΣ το δικαίωμα να τερματίσει την απόσπαση του ΑΕΕ σύμφωνα με το άρθρο 8.Άρθρο 6Επίπεδο καθηκόντων, επαγγελματική πείρα και γλωσσικές γνώσεις1. Για να αποσπασθεί στη ΓΓΣ, ο ΑΕΕ απαιτείται να διαθέτει επαγγελματική πείρα πλήρους τριετούς απασχόλησης στην εκτέλεση διοικητικών, επιστημονικών, τεχνικών, συμβουλευτικών ή εποπτικών καθηκόντων αντιστοιχούντων προς εκείνα των κατηγοριών Α ή Β, όπως ορίζονται από τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων και το καθεστώς που εφαρμόζεται στους λοιπούς υπαλλήλους των Κοινοτήτων. Ο εργοδότης του ΑΕΕ υποβάλλει στη ΓΓΣ, πριν από την απόσπαση, βεβαίωση απασχόλησης του εμπειρογνώμονα η οποία να καλύπτει τους τελευταίους δώδεκα μήνες.2. Ο ΑΕΕ απαιτείται να γνωρίζει άριστα μια από τις κοινοτικές γλώσσες και να έχει ικανοποιητική γνώση μιας δεύτερης γλώσσας ώστε να εκπληρώνει τα καθήκοντά του.Άρθρο 7Αναστολή της απόσπασης1. Η ΓΓΣ δύναται να εγκρίνει μία ή περισσότερες αναστολές της απόσπασης και να καθορίζει τους σχετικούς όρους. Στη διάρκεια των αναστολών αυτών:α) δεν καταβάλλονται οι αποζημιώσεις που προβλέπονται από τα άρθρα 15 και 16·β) τα έξοδα των άρθρων 18 και 19 αποδίδονται μόνον εφόσον η αναστολή γίνεται αιτήσει της ΓΓΣ.2. Η ΓΓΣ ενημερώνει τον εργοδότη του ΑΕΕ σχετικά με τη αναστολή.Άρθρο 8Λήξη της απόσπασης1. Υπό την επιφύλαξη των διατάξεων της παραγράφου 2, η απόσπαση μπορεί να λήξει, τη αιτήσει της ΓΓΣ ή του εργοδότη του ΑΕΕ, με προειδοποίηση τριών μηνών, ή τη αιτήσει του ΑΕΕ, με την ίδια προειδοποίηση και εφόσον συμφωνεί η ΓΓΣ.2. Η απόσπαση, υπό ορισμένες εξαιρετικές περιστάσεις, είναι δυνατόν να τερματισθεί και χωρίς προειδοποίηση:α) από τον εργοδότη του ΑΕΕ, εάν το απαιτούν τα ουσιώδη του συμφέροντα·β) με συμφωνία μεταξύ της ΓΓΣ και του εργοδότη, κατόπιν αιτήσεως που απευθύνει ο ΑΕΕ και στα δύο μέρη, εάν το απαιτούν ουσιώδη συμφέροντα του ΑΕΕ, είτε προσωπικά είτε επαγγελματικά·γ) από τη ΓΓΣ, σε περίπτωση που ο ΑΕΕ αθετήσει υποχρεώσεις τις οποίες υπέχει δυνάμει του παρόντος καθεστώτος, και αφού προηγουμένως δοθεί στον ενδιαφερόμενο η δυνατότητα να απολογηθεί.3. Σε περίπτωση τερματισμού της απόσπασης βάσει του ανωτέρω στοιχείου γ) της παραγράφου 2, η ΓΓΣ ενημερώνει αμέσως τον εργοδότη σχετικά με το γεγονός αυτό.ΚΕΦΑΛΑΙΟ ΙΙ ΟΡΟΙ ΕΡΓΑΣΙΑΣΆρθρο 9Κοινωνική ασφάλιση1. Πριν από την απόσπαση, ο εργοδότης από την υπηρεσία του οποίου αποσπάται ο ΑΕΕ βεβαιώνει τη ΓΓΣ ότι ο ΑΕΕ εξακολουθεί, καθ' όλη τη διάρκεια της απόσπασής του, να υπάγεται στη νομοθεσία περί κοινωνικής ασφάλισης η οποία ισχύει για τη δημόσια υπηρεσία ή τον διεθνή οργανισμό που τον απασχολεί και που αναλαμβάνει το βάρος των εξόδων τα οποία προκύπτουν στην αλλοδαπή.2. Από την ημέρα ανάληψης της υπηρεσίας του, ο ΑΕΕ καλύπτεται κατά των κινδύνων ατυχημάτων. Η ΓΓΣ του παραδίδει αντίγραφο των ισχυόντων όρων κάλυψής του την ημέρα κατά την οποία εμφανίζεται στην αρμόδια υπηρεσία της Γενικής Διεύθυνσης Προσωπικού και Διοίκησης για τη διεκπεραίωση των διατυπώσεων των σχετικών με την απόσπαση.Άρθρο 10Ωράριο εργασίας1. Ο ΑΕΕ υπόκειται, ως προς το ωράριο εργασίας, στους κανόνες που ισχύουν στη ΓΓΣ. Οι κανόνες αυτοί μπορούν να τροποποιηθούν λόγω υπηρεσιακών αναγκών, από το βοηθό γενικό γραμματέα.2. Ο ΑΕΕ εργάζεται με πλήρες ωράριο καθ' όλη τη διάρκεια της απόσπασης. Μετά από δεόντως αιτιολογημένο αίτημα μιας γενικής διεύθυνσης, ο γενικός διευθυντής Προσωπικού και Διοίκησης δύναται να επιτρέψει στον ΑΕΕ να εργάζεται με μειωμένο ωράριο από συμφώνου με τον εργοδότη του, και εφόσον δεν αντιβαίνει προς τα συμφέροντα της ΓΓΣ.3. Στις περιπτώσεις που επιτρέπεται η εργασία με μειωμένο ωράριο, ο ΑΕΕ εργάζεται τουλάχιστον το ήμισυ του κανονικού χρόνου εργασίας.4. Ο ΑΕΕ μπορεί να ακολουθεί ελαστικό ωράριο μόνον εφόσον του έχει δοθεί σχετική άδεια από την υπηρεσία της ΓΓΣ στην οποία έχει τοποθετηθεί. Η άδεια αυτή πρέπει να κοινοποιείται, προς ενημέρωση, στην αρμόδια διοικητική μονάδα της Γενικής Διεύθυνσης Προσωπικού και Διοίκησης.5. Οι αποζημιώσεις που ισχύουν στη ΓΓΣ για συνεχή ή εκ περιτροπής εργασία δύνανται να χορηγούνται στους ΑΕΕ.Άρθρο 11Απουσία λόγω ασθένειας και ατυχήματος1. Στην περίπτωση απουσίας λόγω ασθένειας ή ατυχήματος, ο ΑΕΕ ειδοποιεί τον προϊστάμενό του το συντομότερο δυνατόν, προσδιορίζοντας τον τόπο όπου ευρίσκεται. Ο ΑΕΕ υποχρεούται να προσκομίσει, εφόσον απουσιάσει πέραν των τριών ημερών, ιατρικό πιστοποιητικό και ενδέχεται να υποβληθεί σε ιατρικό έλεγχο διοργανούμενο από τη ΓΓΣ.2. Όταν οι απουσίες του ΑΕΕ λόγω ασθενείας ή ατυχήματος δεν υπερβαίνουν μεν τις τρεις ημέρες, εντός όμως περιόδου δώδεκα μηνών έχουν υπερβεί το όριο των δώδεκα ημερών, ο ΑΕΕ υποχρεούται να προσκομίζει ιατρικό πιστοποιητικό για κάθε νέα απουσία λόγω ασθένειας.3. Αν η άδεια λόγω ασθένειας υπερβαίνει τον ένα μήνα ή τη διάρκεια του χρόνου που έχει ήδη υπηρετήσει ο ΑΕΕ, της μακρότερης των δύο περιόδων λαμβανομένης αποκλειστικά υπόψη, αναστέλλεται αυτομάτως η καταβολή των αποζημιώσεων του άρθρου 15 παράγραφοι 1 και 2. Η διάταξη αυτή δεν εφαρμόζεται στην περίπτωση ασθένειας συνδεόμενης με κυοφορία. Η άδεια ασθένειας δεν δύναται να παραταθεί πέραν της διάρκειας απόσπασης του ενδιαφερόμενου.4. Ωστόσο, ο ΑΕΕ ο οποίος υπήρξε θύμα ατυχήματος συνδεόμενου με την εργασία του, το οποίο συνέβη στη διάρκεια της απόσπασης, συνεχίζει να εισπράττει το πλήρες ποσό των αποζημιώσεων του άρθρου 15 παράγραφοι 1 και 2, καθ' όλη τη διάρκεια της ανικανότητάς του προς εργασία και μέχρι το τέλος της διάρκειας της απόσπασης.Άρθρο 12Ετήσια άδεια, ειδική άδεια και αργίες1. Ο ΑΕΕ δικαιούται δυόμισι εργάσιμες ημέρες αδείας ανά πλήρη μήνα υπηρεσίας (30 ημέρες ανά ημερολογιακό έτος).2. Η άδεια υπόκειται σε προηγούμενη έγκριση της υπηρεσίας στην οποία έχει τοποθετηθεί ο ΑΕΕ.3. Ο ΑΕΕ δύναται, με αιτιολογημένη αίτησή του, να λαμβάνει ειδική άδεια στις ακόλουθες περιπτώσεις:- γάμος του ΑΕΕ: δύο ημέρες το χρόνο,- σοβαρή ασθένεια του (της) συζύγου: μέχρι τρεις ημέρες,- θάνατος του (της) συζύγου: τέσσερις ημέρες,- σοβαρή ασθένεια ανιόντος: μέχρι δύο ημέρες το χρόνο,- θάνατος ανιόντος: δύο ημέρες,- γέννηση τέκνου: δύο ημέρες,- σοβαρή ασθένεια τέκνου: μέχρι δύο ημέρες το χρόνο,- θάνατος τέκνου: τέσσερις ημέρες.4. Κατόπιν δεόντως αιτιολογημένης αίτησης του εργοδότη του ΑΕΕ, είναι δυνατόν να χορηγηθούν από τη ΓΓΣ έως και δύο ημέρες ειδικής άδειας ανά περίοδο δώδεκα μηνών. Οι αιτήσεις εξετάζονται για κάθε περίπτωση μεμονωμένα.5. Στην περίπτωση εργασίας με μειωμένο ωράριο η ετήσια άδεια ελαττώνεται ανάλογα.6. Καμία απόδοση χρημάτων δεν διενεργείται για ημέρες ετήσιας άδειας που δεν έχουν ληφθεί στο τέλος της περιόδου απόσπασης.Άρθρο 13Άδεια μητρότητας1. Σε περίπτωση τοκετού, η ΑΕΕ δικαιούται άδεια μητρότητας 16 εβδομάδων, κατά την οποία εισπράττει τις αποζημιώσεις που προβλέπονται από το άρθρο 15.2. Εφόσον θηλάζει, η ΑΕΕ δύναται να ζητήσει, βασιζόμενη σε ιατρικό πιστοποιητικό που πιστοποιεί το γεγονός αυτό, να της χορηγηθεί ειδική άδεια ανώτατης διάρκειας τεσσάρων εβδομάδων που αρχίζει να τρέχει από το τέλος της άδειας μητρότητας, περίοδο κατά την οποία λαμβάνει τις αποζημιώσεις που προβλέπονται από το άρθρο 15.3. Στις περιπτώσεις που η εθνική νομοθεσία του εργοδότη της ΑΕΕ προβλέπει μεγαλύτερη άδεια μητρότητας, η απόσπαση αναστέλλεται για το διάστημα που υπερβαίνει την περίοδο που χορηγήθηκε από τη ΓΓΣ. Στην περίπτωση αυτή, στο τέλος της απόσπασης, και εφόσον δικαιολογείται από το συμφέρον της ΓΓΣ, προστίθεται στην απόσπαση περίοδος ίση προς τη διάρκεια της αναστολής της.4. Η ΑΕΕ έχει την εναλλακτική δυνατότητα να ζητήσει αναστολή της απόσπασης για διάστημα ίσο προς τις συνολικές άδειες μητρότητας και θηλασμού που χορηγήθηκαν. Στην περίπτωση αυτή, στο τέλος της απόσπασης και εφόσον το επιτρέπουν τα συμφέροντα της ΓΓΣ προστίθεται περίοδος ίση προς τη διάρκεια της αναστολής.Άρθρο 14Διαχείριση και έλεγχοςΗ διαχείριση και ο έλεγχος των αδειών ανατίθενται στη διοίκηση της ΓΓΣ. Ο έλεγχος του ωραρίου εργασίας και των απουσιών ανατίθενται στη γενική διεύθυνση ή στην υπηρεσία στην οποία υπηρετεί ο ΑΕΕ.ΚΕΦΑΛΑΙΟ III ΑΠΟΖΗΜΙΩΣΕΙΣ ΚΑΙ ΔΑΠΑΝΕΣΆρθρο 15Ημερήσια αποζημίωση1. Ο ΑΕΕ δικαιούται, για όλο το διάστημα της απόσπασής του, ημερήσια αποζημίωση διαμονής. Εάν η απόσταση μεταξύ του τόπου κατοικίας του και του τόπου απόσπασης είναι ίση ή κατώτερη των 150 χιλιομέτρων, η αποζημίωση ανέρχεται σε 26,78 ευρώ. Εάν η απόσταση αυτή είναι ανώτερη των 150 χιλιομέτρων, η αποζημίωση ανέρχεται σε 107,1 ευρώ.2. Εάν τα έξοδα μετακόμισης δεν του αποδόθηκαν ούτε από τη ΓΓΣ ούτε από τον εργοδότη του, ο ΑΕΕ δικαιούται πρόσθετη μηνιαία αποζημίωση καταβαλλόμενη σύμφωνα με τον κατωτέρω πίνακα:>ΘΕΣΗ ΠΙΝΑΚΑ>Η αποζημίωση αυτή καταβάλλεται στο τέλος κάθε μηνός.3. Οι αποζημιώσεις αυτές οφείλονται για τα χρονικά διαστήματα αποστολής, ετήσιας άδειας, άδειας μητρότητας, ειδικής άδειας και αργιών που χορηγούνται από τη ΓΓΣ.4. Οι ΑΕΕ οι οποίοι, για την τριετία που συμπληρώθηκε έξι μήνες πριν από την απόσπασή τους, είχαν τη συνήθη διαμονή τους ή ασκούσαν την κύρια επαγγελματική δραστηριότητά τους σε τόπο ευρισκόμενο σε απόσταση ίση ή κατώτερη των 150 χιλιομέτρων από τον τόπο της απόσπασή τους, δικαιούνται ημερήσια αποζημίωση διαμονής ύψους 26,78 ευρώ. Για τους σκοπούς της ανωτέρω διατάξεως δεν λαμβάνονται υπόψη οι περιστάσεις που έχουν σχέση με καθήκοντα εκτελούμενα από τους ΑΕΕ για κράτος άλλο από το κράτος του τόπου απόσπασής τους ή για διεθνή οργανισμό.5. Κατά την ανάληψη των καθηκόντων του, ο ΑΕΕ δικαιούται προκαταβολή ίση προς 75 ημερήσιες αποζημιώσεις διαμονής, η δε καταβολή της συνεπάγεται απώλεια κάθε δικαιώματος νέων αποζημιώσεων διαβίωσης για την περίοδο στην οποία αντιστοιχεί. Σε περίπτωση που τα καθήκοντά του ΑΕΕ στη ΓΓΣ λήξουν οριστικά προτού παρέλθει η περίοδος που λαμβάνεται υπόψη για τον υπολογισμό της προκαταβολής, ο ΑΕΕ επιστρέφεται υποχρεωτικά το τμήμα της προκαταβολής που αντιστοιχεί στο υπόλοιπο της περιόδου αυτής.6. Κατά την ανταλλαγή επιστολών που προβλέπεται από την παράγραφο 5 του άρθρου 1, η ΓΓΣ ενημερώνεται σχετικά με κάθε αποζημίωση ανάλογη με εκείνη της παραγράφου 1 του παρόντος άρθρου την οποία εισπράττει ο ΑΕΕ. Τα σχετικά ποσά αφαιρούνται από την αντίστοιχη αποζημίωση που καταβάλλει η ΓΓΣ σύμφωνα με την ανωτέρω παράγραφο 1.7. Οι ημερήσιες και μηνιαίες αποζημιώσεις αναπροσαρμόζονται κάθε χρόνο, δίχως αναδρομικό αποτέλεσμα, ανάλογα με την αναπροσαρμογή των βασικών αποδοχών των υπαλλήλων της Κοινότητας στις Βρυξέλλες και στο Λουξεμβούργο.8. Για τον ΑΕΕ τον τοποθετημένο σε γραφείο συνδέσμου της ΓΓΣ, οι αναφερόμενες από το παρόν άρθρο αποζημιώσεις διαμονής είναι δυνατόν, με αιτιολογημένη απόφαση του γενικού διευθυντή Διοίκησης και Εθιμοτυπίας να αντικατασταθούν από επίδομα στέγης, εφόσον δικαιολογείται από ιδιάζουσες συνθήκες της χώρας απόσπασης.Άρθρο 16Πρόσθετη κατ' αποκοπή αποζημίωση1. Ο ΑΕΕ, εκτός εάν ο τόπος κατοικίας του ευρίσκεται σε απόσταση ίση ή κατώτερη των 150 χιλιομέτρων από τον τόπο της απόσπασής του, δικαιούται κατά περίπτωση πρόσθετη κατ' αποκοπή αποζημίωση, ίση προς τη διαφορά μεταξύ των ακαθάριστων ετήσιων αποδοχών (μείον τα οικογενειακά επιδόματα) που του καταβάλλει ο εργοδότης του συν το ποσό των ημερησίων αποζημιώσεων που του καταβάλλει η ΓΓΣ, αφενός, και των βασικών αποδοχών υπαλλήλου κλιμακίου 1 των βαθμών A 8 ή B 5, αφετέρου, ανάλογα με την κατηγορία προς την οποία εξομοιώνεται ο ΑΕΕ.2. Η αποζημίωση αυτή αναπροσαρμόζεται άπαξ του έτους, χωρίς αναδρομικό αποτέλεσμα, ανάλογα με την αναπροσαρμογή των βασικών αποδοχών των υπαλλήλων της Κοινότητας.Άρθρο 17Τόπος διαμονής1. Για τους σκοπούς του παρόντος καθεστώτος, ως τόπος διαμονής θεωρείται ο τόπος στον οποίο ο ΑΕΕ ασκούσε τα καθήκοντά του για τον εργοδότη του ακριβώς πριν από την απόσπασή του. Τόπος απόσπασής του είναι ο τόπος στον οποίο ευρίσκεται η υπηρεσία της ΓΓΣ στην οποία έχει τοποθετηθεί ο ΑΕΕ. Μνεία και των δύο αυτών τόπων γίνεται στην ανταλλαγή των επιστολών που αναφέρει το άρθρο 1 παράγραφος 5.2. Στην περίπτωση που κατά την απόσπασή του ως ΑΕΕ, ο εθνικός εμπειρογνώμονας ευρίσκεται ήδη αποσπασμένος για λογαριασμό του εργοδότη του σε τόπο διαφορετικό από εκείνο στον οποίο ευρίσκεται η κυρίως έδρα του εργοδότη του, τόπος διαμονής θεωρείται όποιος από τους δύο τόπους είναι πλησιέστερος προς τον τόπο της απόσπασης.3. Ως τόπος διαμονής λογίζεται ο τόπος απόσπασης:α) όταν, κατά τη διάρκεια του διαστήματος τριών ετών που λήγει έξι μήνες πριν από την απόσπαση, ο ΑΕΕ είχε τη συνήθη διαμονή του ή ασκούσε την κύρια επαγγελματική δραστηριότητά του σε τόπο ευρισκόμενο σε απόσταση ίση ή κατώτερη των 150 χιλιομέτρων από τον τόπο της απόσπασης·β) όταν, κατά τη στιγμή που ο ΓΓΣ υποβάλλει αίτηση απόσπασης, τόπος απόσπασης είναι ο τόπος της κύριας διαμονής του (της) συζύγου ή του συντηρούμενου από τον ΑΕΕ τέκνου (τέκνων).Για τους σκοπούς της διατάξεως αυτής, ο ΑΕΕ ο οποίος διαμένει σε απόσταση ίση ή κατώτερη των 150 χιλιομέτρων από τον τόπο της απόσπασης θεωρείται ότι διαμένει στον τόπο αυτόν.4. Για την εφαρμογή του παρόντος άρθρου, περιστάσεις προκύπτουσες από καθήκοντα που εκτελεί ο ΑΕΕ για κράτος μέλος διαφορετικό από εκείνο του τόπου απόσπασης ή για διεθνή οργανισμό, δεν λαμβάνονται υπόψη.Άρθρο 18Έξοδα ταξιδίου1. Ο ΑΕΕ του οποίου ο τόπος διαμονής ευρίσκεται σε απόσταση άνω των 150 χιλιομέτρων από τον τόπο απόσπασής του, δικαιούται απόδοση των εξόδων ταξιδίου:α) για τον ίδιο (για την ίδια):- από τον τόπο διαμονής στον τόπο απόσπασης, κατά την έναρξη της απόσπασης,- από τον τόπο της απόσπασης στον τόπο διαμονής κατά τη λήξη της απόσπασης·β) για την (τον) σύζυγο του (της) και τα συντηρούμενα τέκνα, υπό τον όρο ότι τα πρόσωπα, αυτά συμβιώνουν με τον ΑΕΕ και εφόσον τα έξοδα μετακόμισης επιστρέφονται από τη ΓΓΣ:- κατά την έναρξη της απόσπασης, από τον τόπο διαμονής στον τόπο απόσπασης,- κατά τη λήξη της απόσπασης, από τον τόπο της απόσπασης στον τόπο διαμονής.2. Πλην της περιπτώσεως αεροπορικού ταξιδίου, το αποδιδόμενο ποσό είναι κατ' αποκοπή και περιορίζεται στην τιμή σιδηροδρομικού εισιτηρίου δεύτερης θέσης, χωρίς επιβάρυνση. Το ίδιο ισχύει για τα ταξίδια με ιδιωτικό αυτοκίνητο. Εάν η σιδηροδρομική διαδρομή υπερβαίνει τα 500 χιλιόμετρα ή εάν η συνήθης διαδρομή περιλαμβάνει θαλάσσιο διάπλου, η επιστροφή του αεροπορικού εισιτηρίου μπορεί να φθάνει μέχρι το κόστος αεροπορικού εισιτηρίου με μειωμένο τιμολόγιο (PEX ή APEX), εφόσον προσκομισθούν τα εισιτήρια και τα δελτία επιβίβασης.3. Κατά παρέκκλιση από τα οριζόμενα στην παράγραφο 1, οι ΑΕΕ που αποδεικνύουν ότι έχει αλλάξει ο τόπος της κατά κύριο λόγο απασχόλησής τους μετά το τέλος της απόσπασης, δικαιούνται απόδοση εξόδων ταξιδίου προς τον τόπο αυτόν και μέχρι των ανωτέρω ορίων. Η απόδοση αυτή δεν μπορεί να συνεπάγεται καταβολή ποσού υψηλότερου από εκείνο που δικαιούται ο (η) ΑΕΕ στην περίπτωση επιστροφής του στον τόπο διαμονής του.4. Εάν ο ΑΕΕ έχει προβεί σε μετακόμισή από τον τόπο διαμονής στον τόπο της απόσπασής του, δικαιούται κάθε έτος ένα κατ' αποκοπή ποσό ίσο προς την τιμή εισιτηρίου επιστροφής από τον τόπο απόσπασης στον τόπο διαμονής του, για τον ίδιο, την (τον) σύζυγό του (της) και τα τυχόν εξαρτώμενα τέκνα, με βάση τις ισχύουσες στη ΓΓΣ διατάξεις.Άρθρο 19Έξοδα μετακόμισης1. Υπό την επιφύλαξη εφαρμογής των διατάξεων του άρθρου 15 παράγραφος 4 δεύτερη περίοδος, ο ΑΕΕ δικαιούται να μετακομίσει την οικοσκευή από τον τόπο διαμονής του στον τόπο απόσπασής του, με έξοδα της ΓΓΣ και κατόπιν της εκ των προτέρων έγκρισής της, σύμφωνα με τους ισχύοντες κανόνες της ΓΓΣ όσον αφορά την απόδοση των εξόδων μετακόμισης και εφόσον πληρούνται οι ακόλουθοι όροι:α) η διάρκεια της αρχικής περιόδου απόσπασης πρέπει να είναι δύο ετών·β) η απόσταση μεταξύ του τόπου διαμονής του ΑΕΕ και του τόπου της απόσπασης πρέπει να είναι τουλάχιστον 100 χιλιόμετρα·γ) η μετακόμιση πρέπει να έχει ολοκληρωθεί εντός εξαμήνου από την ημερομηνία έναρξης της απόσπασης·δ) η σχετική έγκριση πρέπει να έχει ζητηθεί τουλάχιστον δύο μήνες πριν από την προβλεπόμενη ημερομηνία μετακόμισης·ε) τα έξοδα μετακόμισης δεν καλύπτονται από τον εργοδότη·στ) ο ΑΕΕ οφείλει να προσκομίσει το πρωτότυπο των προσφορών, αποδείξεων και τιμολογίων στη ΓΓΣ, καθώς και ένα πιστοποιητικό του εργοδότη του με το οποίο να βεβαιώνεται ότι ο τελευταίος δεν αναλαμβάνει τα έξοδα μετακόμισης.2. Υπό την επιφύλαξη των παραγράφων 3 και 4, στις περιπτώσεις που τα έξοδα της μετακόμισης στον τόπο απόσπασης έχουν αποδοθεί από τη ΓΓΣ, ο ΑΕΕ δικαιούται στο τέλος της απόσπασης και μετά από προηγούμενη έγκριση, απόδοση των εξόδων μετακόμισης από τον τόπο της απόσπασης στον τόπο διαμονής, σύμφωνα με τους ισχύοντες στη ΓΓΣ κανόνες τους σχετικούς με την απόδοση εξόδων μετακόμισης, εφόσον πληρούνται οι ανωτέρω όροι της παραγράφου 1 στοιχείοα δ), ε) και στ) και οι ακόλουθοι όροι:α) η μετακόμιση δεν μπορεί να γίνει ενωρίτερα από τρεις μήνες πριν από τη λήξη της απόσπασης·β) η μετακόμιση πρέπει να έχει ολοκληρωθεί εντός των έξι μηνών που έπονται της λήξης της απόσπασης.3. Ο ΑΕΕ, η απόσπαση του οποίου τερματίζεται με δική του αίτηση, ή κατόπιν αιτήσεως του εργοδότη του, εντός δύο ετών από την έναρξη της απόσπασης, δεν δικαιούται απόδοση των εξόδων μετακόμισης προς τον τόπο διαμονής.4. Στην περίπτωση που ο ΑΕΕ αποδείξει ότι άλλαξε τον τόπο στον οποίο θα ασκήσει την κυρία απασχόλησή του μετά το τέλος της απόσπασης, δικαιούται να του αποδοθούν τα έξοδα μετακόμισης προς το νέο αυτόν τόπο, αλλά μόνον μέχρι του ποσού που θα απεδίδοντο στην περίπτωση μετακόμισης προς τον τόπο διαμονής.Άρθρο 20Αποστολές και έξοδα αποστολής1. Ο ΑΕΕ μπορεί να σταλεί σε αποστολή, τηρουμένων των διατάξεων του άρθρου 4.2. Τα έξοδα αποστολής του αποδίδονται σύμφωνα με τους κανόνες και όρους που ισχύουν στη ΓΓΣ.Άρθρο 21ΕπιμόρφωσηΟ ΑΕΕ δικαιούται να συμμετέχει στις επιμορφωτικές δράσεις που διοργανώνει η ΓΓΣ, εφόσον το δικαιολογεί το συμφέρον της ΓΓΣ. Κατά τη λήψη της απόφασης για συμμετοχή του ΑΕΕ σε δράσεις αυτού του είδους, λαμβάνονται υπόψη τα εύλογα συμφέροντά του, ιδίως από την άποψη της εξέλιξης της σταδιοδρομίας του μετά την απόσπαση.Άρθρο 22Διοικητικές διατάξεις1. Ο ΑΕΕ παρουσιάζεται την πρώτη ημέρα της απόσπασής του στην αρμόδια υπηρεσία της Γενικής Διεύθυνσης Προσωπικού και Διοίκησης για τη διεκπεραίωση των σχετικών διοικητικών διατυπώσεων. Αναλαμβάνει υπηρεσία την πρώτη ή τη δέκατη έκτη ημέρα του μηνός.2. Ο ΑΕΕ ο αποσπασμένος σε γραφείο συνδέσμου της ΓΓΣ παρουσιάζεται στην αρμόδια υπηρεσία της ΓΓΣ στον τόπο της απόσπασής του.3. Οι πληρωμές γίνονται από την αρμόδια υπηρεσία της ΓΓΣ σε ευρώ προς τραπεζικό λογαριασμό που ανοίγεται σε τραπεζικό ίδρυμα του τόπου απόσπασης.ΚΕΦΑΛΑΙΟ IV ΕΦΑΡΜΟΓΗ ΤΟΥ ΚΑΘΕΣΤΩΤΟΣ ΣΤΟ ΑΠΟΣΠΑΣΜΕΝΟ ΣΤΡΑΤΙΩΤΙΚΟ ΠΡΟΣΩΠΙΚΟ ΤΩΝ ΚΡΑΤΩΝ ΜΕΛΩΝΆρθρο 23Καθεστώς των αποσπασμένων στρατιωτικώνΥπό την επιφύλαξη των διατάξεων των άρθρων 24 έως 33, το παρόν καθεστώς εφαρμόζεται και στο αποσπασμένο στη ΓΓΣ στρατιωτικό προσωπικό για να συγκροτήσει το στρατιωτικό επιτελείο της Ευρωπαϊκής Ένωσης σύμφωνα με την απόφαση 2001/80/ΚΕΠΠΑ του Συμβουλίου, της 22ας Ιανουαρίου 2001, για τη σύσταση του στρατιωτικού επιτελείου της Ευρωπαϊκής Ένωσης(1).Άρθρο 24ΟροιΟι αποσπασμένοι στρατιωτικοί απαιτείται να υπηρετούν εμμίσθως στις ένοπλες δυνάμεις ενός κράτους μέλους κατά τη διάρκεια της απόσπασής τους και να έχουν την υπηκοότητα κράτους μέλους.Άρθρο 25ΠρόσληψηΚατά παρέκκλιση από το άρθρο 1 παράγραφος 3 δεύτερο εδάφιο, τους όρους πρόσληψης των αποσπασμένων στρατιωτικών ορίζει ο γενικός γραμματέας/ύπατος εκπρόσωπος.Άρθρο 26Ανταλλαγή επιστολώνΓια την εφαρμογή του άρθρου 1 παράγραφος 5, η ανταλλαγή επιστολών πραγματοποιείται μεταξύ του γενικού γραμματέα/ύπατου εκπροσώπου και της μόνιμης αντιπροσωπείας του οικείου κράτους μέλους.Άρθρο 27Διάρκεια απόσπασης1. Κατά παρέκκλιση από το άρθρο 2 παράγραφος 1, η διάρκεια απόσπασης δεν μπορεί να είναι μικρότερη εξαμήνου ούτε ανώτερη των τριών ετών και μπορεί να παραταθεί διαδοχικά έως τέσσερα έτη συνολικά.2. Κατά παρέκκλιση από το άρθρο 2 παράγραφος 3 στοιχείο β) και πλην εξαιρετικών περιπτώσεων, πρέπει να έχουν παρέλθει τουλάχιστον τρία έτη μεταξύ του τέλους της προηγούμενης περιόδου απόσπασης και της αρχής νέας, εφόσον την δικαιολογούν περιστάσεις και σε συμφωνία με το γενικό γραμματέα/ύπατο εκπρόσωπο.Άρθρο 28ΚαθήκονταΚατά παρέκκλιση από το άρθρο 4 παράγραφος 1, οι αποσπασμένοι στρατιωτικοί που ενεργούν υπό την εποπτεία του γενικού γραμματέα/ύπατου εκπρόσωπου, εκτελούν τις αποστολές και εκπληρώνουν τα καθήκοντα και τις λειτουργίες που τους ανατίθενται σύμφωνα με το παράρτημα της απόφασης 2001/80/ΚΕΠΠΑ.Άρθρο 29Δέσμευση προς τα έξωΚατά παρέκκλιση από το άρθρο 4 παράγραφος 2, οι αποσπασμένοι στρατιωτικοί δεν δύνανται να δεσμεύουν τη ΓΓΣ προς τα έξω εκτός εάν τους χορηγηθεί ειδική εντολή κατ' εξουσιοδότηση του γενικού γραμματέα/ύπατου εκπροσώπου.Άρθρο 30Διαβάθμιση ασφάλειαςΚατά παρέκκλιση από το άρθρο 4 παράγραφος 5, το επίπεδο διαβάθμισης ασφαλείας για τον αποσπασμένο στρατιωτικό, το οποίο δεν μπορεί να είναι κατώτερο του ΑΠΟΡΡΗΤΟΥ, ορίζεται με την ανταλλαγή επιστολών που αναφέρει το άρθρο 1 παράγραφος 5.Άρθρο 31Επαγγελματική πείραΚατά παρέκκλιση από το άρθρο 6 παράγραφος 1, μπορεί να αποσπασθεί στη ΓΓΣ στρατιωτικός που εκτελεί καθήκοντα σχεδιασμού ή μελέτης, ο οποίος επιδεικνύει υψηλό βαθμό ικανότητας για τα προς εκτέλεση καθήκοντα.Άρθρο 32Αναστολή και λήξη της απόσπασης1. Για την εφαρμογή του άρθρου 7, η άδεια στον αποσπασμένο στρατιωτικό δίδεται από το γενικό γραμματέα/ύπατο εκπρόσωπο.2. Κατά παρέκκλιση από το άρθρο 8, η απόσπαση μπορεί να τερματιστεί αν το απαιτούν τα συμφέροντα της ΓΓΣ ή της εθνικής διοίκησης στην οποία υπάγεται ο αποσπασμένος στρατιωτικός, ή για οποιαδήποτε άλλη ικανή αιτία.Άρθρο 33Σοβαρή αθέτηση υποχρεώσεων1. Κατά παρέκκλιση από το άρθρο 8 παράγραφος 3, μια απόσπαση είναι δυνατόν να τερματισθεί χωρίς προειδοποίηση σε περίπτωση σοβαρής αθέτησης, εκ προθέσεως ή εξ αμελείας, υποχρεώσεων τις οποίες όφειλε να τηρήσει ο αποσπασμένος στρατιωτικός. Η απόφαση λαμβάνεται από τον γενικό γραμματέα/ύπατο εκπρόσωπο και αφού προηγουμένως δοθεί στον ενδιαφερόμενο η δυνατότητα να απολογηθεί. Ο γενικός γραμματέας/ύπατος εκπρόσωπος προτού λάβει απόφαση, ενημερώνει σχετικά τον μόνιμο αντιπρόσωπο του κράτους μέλους του οποίου είναι υπήκοος ο αποσπασμένος στρατιωτικός. Συνεπεία της απόφασης αυτής, οι αποζημιώσεις των άρθρων 18 και 19 δεν χορηγούνται.Πριν από την απόφαση περί της οποίας το πρώτο εδάφιο, ο γενικός γραμματέας/ύπατος εκπρόσωπος δύναται να θέσει σε αναστολή τον αποσπασμένο στρατιωτικό, εφόσον του αποδίδεται σοβαρή αθέτηση υποχρεώσεων και αφού προηγουμένως του δοθεί η δυνατότητα να απολογηθεί. Οι αποζημιώσεις των άρθρων 15 και 16 δεν χορηγούνται κατά τη διάρκεια της αναστολής η οποία δεν μπορεί να υπερβεί τους τρεις μήνες.2. Ο γενικός γραμματέας/ύπατος εκπρόσωπος δύναται να εφιστά την προσοχή των εθνικών αρχών σε κάθε παράβαση από τον αποσπασμένο στρατιωτικό του καθεστώτος που καθορίζεται ή των κανόνων που θεσπίζονται με την παρούσα απόφαση.3. Ο αποσπασμένος στρατιωτικός εξακολουθεί να υπόκειται στους εθνικούς πειθαρχικούς κανόνες.Άρθρο 34Ωράριο εργασίαςΤο άρθρο 10 παράγραφος 2 δεν ισχύει για τον αποσπασμένο στρατιωτικό.Άρθρο 35Ειδική άδειαΚατά παρέκκλιση από το άρθρο 12 παράγραφος 4, η ΓΓΣ δύναται να χορηγεί πρόσθετη ειδική άδεια άνευ αποδοχών, προκειμένου για επιμόρφωση από τον εργοδότη και μετά από δεόντως αιτιολογημένη αίτησή του.Άρθρο 36ΑποζημιώσειςΚατά παρέκκλιση από το άρθρο 15 παράγραφος 1 και το άρθρο 16, η ανταλλαγή επιστολών που αναφέρεται στο άρθρο 1 παράγραφος 5 δύναται να ορίζει ότι οι αποζημιώσεις που προβλέπονται στα άρθρα αυτά δεν καταβάλλονται.Άρθρο 37Τόπος κατοικίας1. Ο αποσπασμένος στρατιωτικός λογίζεται ότι κατοικεί στην πρωτεύουσα του κράτους μέλους του οποίου είναι υπήκοος όταν, κατ' εφαρμογή του άρθρου 17 παράγραφοι 1 και 2 και παράγραφος 3 στοιχείο α), ο τόπος κατοικίας του βρίσκεται 150 χιλιόμετρα ή λιγότερο από τον τόπο απόσπασης.2. Ο αποσπασμένος στρατιωτικός λογίζεται ότι κατοικεί στην πρωτεύουσα του κράτους μέλους του οποίου είναι υπήκοος όταν ο κύριος τόπος κατοικίας του συζύγου ή του τέκνου(-ων), σύμφωνα με το άρθρο 17 παράγραφος 3 στοιχείο β), βρίσκεται σε κράτος μέλος διαφορετικό από αυτό της απόσπασης.ΚΕΦΑΛΑΙΟ V ΤΕΛΙΚΕΣ ΔΙΑΤΑΞΕΙΣΆρθρο 38ΚατάργησηΟι κατωτέρω αποφάσεις καταργούνται:- απόφαση του Συμβουλίου της 25ης Ιουνίου 1997 σχετικά με το καθεστώς των εθνικών εμπειρογνωμόνων που αποσπώνται στη γενική γραμματεία του Συμβουλίου (Γενική Διεύθυνση "Δικαιοσύνη και Εσωτερικές Υποθέσεις") στα πλαίσια της εφαρμογής του προγράμματος για την εντατικοποίηση της καταπολέμησης του οργανωμένου εγκλήματος,- απόφαση του Συμβουλίου, της 22ας Μαρτίου 1999, σχετικά με το καθεστώς των εθνικών εμπειρογνωμόνων που αποσπώνται στη γενική γραμματεία του Συμβουλίου (Γενική Διεύθυνση "Δικαιοσύνη και Εσωτερικές Υποθέσεις") στα πλαίσια της συλλογικής αξιολόγησης της θέσπισης, της εκτέλεσης και της ουσιαστικής εφαρμογής του κεκτημένου της Ευρωπαϊκής Ένωσης στον τομέα της δικαιοσύνης και των εσωτερικών υποθέσεων, από τις υποψήφιες προς ένταξη χώρες,- απόφαση 2001/41/ΕΚ του Συμβουλίου, της 22ας Δεκεμβρίου 2000, σχετικά με το καθεστώς των εθνικών εμπειρογνωμόνων που αποσπώνται στη γενική γραμματεία του Συμβουλίου στα πλαίσια ενός καθεστώτος ανταλλαγής μεταξύ των υπαλλήλων της γενικής γραμματείας του Συμβουλίου της Ευρωπαϊκής Ένωσης και των υπαλλήλων των εθνικών διοικήσεων ή των διεθνών οργανισμών(2) και- απόφαση 2001/496/ΚΕΠΠΑ του Συμβουλίου, της 25ης Ιουνίου 2001, σχετικά με το καθεστώς που ισχύει για το στρατιωτικό προσωπικό των κρατών μελών που αποσπάται στη γενική γραμματεία του Συμβουλίου προκειμένου να συγκροτηθεί το στρατιωτικό επιτελείο της Ευρωπαϊκής Ένωσης(3).Άρθρο 39Έναρξη ισχύοςΗ παρούσα απόφαση αρχίζει να ισχύει την ημέρα της δημοσίευσης στην Επίσημη Εφημερίδα της Ευρωπαϊκής Ένωσης.Εφαρμόζεται σε κάθε νέα απόσπαση ή παράταση απόσπασης από την πρώτη ημέρα του μηνός που ακολουθεί την έναρξη ισχύος.Λουξεμβούργο, 16 Ιουνίου 2003.Για το ΣυμβούλιοΟ ΠρόεδροςΓ. Παπανδρέου(1) ΕΕ L 27 της 30.1.2001, σ. 7.(2) ΕΕ L 11 της 16.1.2001, σ. 35· απόφαση όπως τροποποιήθηκε από την απόφαση 2002/34/ΕΚ του Συμβουλίου (ΕΕ L 15 της 17.1.2002, σ. 29).(3) ΕΕ L 181 της 4.7.2001, σ. 1· απόφαση όπως τροποποιήθηκε από την απόφαση 2002/34/ΕΚ.


title: Απόφαση 2014/475/ΚΕΠΠΑ του Συμβουλίου, της 18ης Ιουλίου 2014 , για την τροποποίηση της απόφασης 2014/145/ΚΕΠΠΑ σχετικά με περιοριστικά μέτρα όσον αφορά δράσεις που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας

text:
               19.7.2014

               EL

               Επίσημη Εφημερίδα της Ευρωπαϊκής Ένωσης

               L 214/28

         ΑΠΌΦΑΣΗ 2014/475/ΚΕΠΠΑ ΤΟΥ ΣΥΜΒΟΥΛΊΟΥ
   της 18ης Ιουλίου 2014
   για την τροποποίηση της απόφασης 2014/145/ΚΕΠΠΑ σχετικά με περιοριστικά μέτρα όσον αφορά δράσεις που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
   Εκτιμώντας τα ακόλουθα:

               (1)

               Στις 17 Μαρτίου 2014, το Συμβούλιο εξέδωσε την απόφαση 2014/145/ΚΕΠΠΑ (1).

               (2)

               Δεδομένης της σοβαρότητας της κατάστασης στην Ουκρανία, οι προϋποθέσεις δέσμευσης κεφαλαίων και οικονομικών πόρων θα πρέπει να επεκταθούν ώστε να στοχεύουν νομικά πρόσωπα, οντότητες ή φορείς που στηρίζουν υλικά ή χρηματικά δράσεις που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας.

               (3)

               Απαιτείται περαιτέρω δράση από την Ένωση προκειμένου να υλοποιηθούν τα εν λόγω μέτρα.

               (4)

               Η απόφαση 2014/145/ΚΕΠΠΑ θα πρέπει να τροποποιηθεί αναλόγως,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το άρθρο 2 παράγραφος 1 της απόφασης 2014/145/ΚΕΠΠΑ αντικαθίσταται από το ακόλουθο κείμενο:

      «1.   Δεσμεύονται όλα τα κεφάλαια και οι οικονομικοί πόροι που τελούν υπό την κυριότητα, την κατοχή ή τον έλεγχο:

                  —

                  φυσικών προσώπων που είναι υπεύθυνα για, στηρίζουν ενεργά ή εφαρμόζουν δράσεις ή πολιτικές που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας ή τη σταθερότητα ή την ασφάλεια στην Ουκρανία ή που παρεμποδίζουν το έργο διεθνών οργανισμών στην Ουκρανία, καθώς και φυσικών ή νομικών προσώπων, οντοτήτων ή φορέων που συνδέονται με αυτά τα πρόσωπα,

                  —

                  νομικών προσώπων, οντοτήτων ή φορέων που στηρίζουν, υλικά ή χρηματικά, δράσεις που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας ή

                  —

                  νομικών προσώπων, οντοτήτων ή φορέων στην Κριμαία ή τη Σεβαστούπολη η κυριότητα των οποίων έχει μεταβιβαστεί αντίθετα προς το ουκρανικό δίκαιο ή νομικών προσώπων, οντοτήτων ή φορέων που έχουν επωφεληθεί από την εν λόγω μεταβίβαση,

            όπως περιέχονται στο παράρτημα.».

   Άρθρο 2
   Η παρούσα απόφαση τίθεται σε ισχύ την ημερομηνία δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 18 Ιουλίου 2014.

            Για το Συμβούλιο

            Ο Πρόεδρος

         S. GOZI

      (1)  Απόφαση 2014/145/ΚΕΠΠΑ του Συμβουλίου, της 17ης Μαρτίου 2014, σχετικά με περιοριστικά μέτρα όσον αφορά δράσεις που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας (ΕΕ L 78 της17.3.2014, σ. 16).


Avis juridique important

|

31989D0382

89/382/ΕΟΚ, Ευρατόμ: Απόφαση του Συμβουλίου της 19ης Ιουνίου 1989 για τη σύσταση επιτροπής του στατιστικού προγράμματος των Ευρωπαϊκών Κοινοτήτων

Επίσημη Εφημερίδα αριθ. L 181 της 28/06/1989 σ. 0047 - 0047 Φινλανδική ειδική έκδοση: Κεφάλαιο 13 τόμος 19 σ. 0021  Σουηδική ειδική έκδοση: Κεφάλαιο 13 τόμος 19 σ. 0021

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 19ης Ιουνίου 1989  για τη σύσταση επιτροπής του στατιστικού προγράμματος των Ευρωπαϊκών Κοινοτήτων  (89/382/ΕΟΚ, Ευρατόμ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τη συνθήκη για την ίδρυση της Ευρωπαϊκής Κοινότητας Ατομικής Ενέργειας,  το σχέδιο απόφασης που έχει υποβάλει η Επιτροπή,  τη γνώμη του Ευρωπαϊκού Κοινοβουλίου (1),  Εκτιμώντας:  ότι το ψήφισμα του Συμβουλίου της 19ης Ιουνίου 1989 σχετικά με την εφαρμογή ενός σχεδίου ενεργειών με προτεραιότητα στον τομέα της στατιστικής πληροφόρησης: στατιστικό πρόγραμμα των Ευρωπαϊκών Κοινοτήτων 1989-1992 (2), κατέδειξε την ανάγκη ύπαρξης ενός συνολικού και συνεκτικού στατιστικού προγράμματος για την ύπαρξη των στόχων των Ευρωπαϊκών Κοινοτήτων·  ότι για την υλοποίηση του στατιστικού προγράμματος απαιτείται η λήψη αποφάσεων που θα ανταποκρίνονται στις ανάγκες της Κοινότητας, ο καθορισμός της προτεραιότητας αυτών των αναγκών και η εφαρμογή διαδικασιών που θα ενισχύσουν την υφιστάμενη στενή συνεργασία των κρατών μελών και της Επιτροπής·  ότι, για να υλοποιηθεί η συνεργασία αυτή, πρέπει να συσταθεί μια επιτροπή που θα επικουρεί την Επιτροπή των Ευρωπαϊκών Κοινοτήτων στην εκτέλεση των στατιστικών προγραμμάτων των Ευρωπαϊκών Κοινοτήτων·  ότι είναι επιθυμητό η συνεργασία αυτή να επεκταθεί στο σύνολο των τομέων που αποτελούν αντικείμενο στατιστικών προγραμμάτων των Ευρωπαϊκών Κοινοτήτων,  ΑΠΟΦΑΣΙΖΕΙ:  Άρθρο 1  Συνιστάται επιτροπή στατιστικού προγράμματος, που καλείται στο εξής «η επιτροπή» και αποτελείται από αντιπροσώπους των στατιστικών υπηρεσιών των κρατών μελών, με πρόεδρο εκπρόσωπο της Επιτροπής των Ευρωπαϊκών Κοινοτήτων (το Γενικό Διευθυντή της Στατιστικής Υπηρεσίας των Ευρωπαϊκών Κοινοτήτων).  Άρθρο 2  Η επιτροπή αυτή βοηθά την Επιτροπή των Ευρωπαϊκών Κοινοτήτων στο γενικό συντονισμό των πολυετών στατιστικών προγραμμάτων, προκειμένου να εξασφαλισθεί ο συνδυασμός δράσεων που πρέπει να αναληφθούν με εκείνες που έχουν αποφασισθεί στα πλαίσια των εθνικών στατιστικών προγραμμάτων.  Άρθρο 3  Η Επιτροπή των Ευρωπαϊκών Κοινοτήτων συμβουλεύεται την επιτροπή σχετικά με:  α) τις δράσεις που προτίθεται να αναλάβει για την επίτευξη των στόχων των πολυετών στατιστικών προγραμμάτων, καθώς και τα μέσα και τα χρονοδιαγράμματα για την επίτευξη των στόχων αυτών·  β) τις εξελίξεις των πολυετών στατιστικών προγραμμάτων·  γ) οποιοδήποτε άλλο θέμα, ιδίως μεθοδολογικού χαρακτήρα, που αναφέρεται στην κατάρτιση ή στην εκτέλεση του στατιστικού προγράμματος και το οποίο θέτει ο Πρόεδρός της, είτε με δική του πρωτοβουλία είτε κατόπιν αιτήσεως ενός κράτους μέλους.  Άρθρο 4  Η επιτροπή ασκεί επιπλέον τα καθήκοντα που θα της ανατεθούν βάσει των διατάξεων που θα θεσπίσει το Συμβούλιο στον τομέα της στατιστικής, κατά τον τρόπο που θα καθοριστεί από τις διατάξεις αυτές, σύμφωνα με την απόφαση 87/373/ΕΟΚ (3).  Άρθρο 5  Κάθε χρόνο η επιτροπή συντάσσει έκθεση απολογισμού των στατιστικών εργασιών που της έχουν υποβληθεί προς εξέταση. Η έκθεση αυτή ανακοινώνεται από την Επιτροπή στο Ευρωπαϊκό Κοινοβούλιο και στο Συμβούλιο.  Άρθρο 6  Η επιτροπή καταρτίζει τον εσωτερικό κανονισμό της.  Λουξεμβούργο, 19 Ιουνίου 1989.  Για το Συμβούλιο  Ο Πρόεδρος  C. SOLCHAGA CATALAN  (1) ΕΕ αριθ. C 158 της 26. 6. 1989.  (2) ΕΕ αριθ. C 162 της 29. 6. 1989, σ. 1.  (3) ΕΕ αριθ. L 197 της 18. 7. 1987, σ. 33.


Avis juridique important

|

42003D0664

2003/664/ΕΚ: Απόφαση της Επιτροπής των Μονίμων Αντιπροσώπων, της 4ης Σεπτεμβρίου 2003, για τη συγκρότηση αd hoc ομάδας που θα προετοιμάσει τη σύσταση διακυβερνητικού οργανισμού στον τομέα της ανάπτυξης των αμυντικών δυνατοτήτων, της έρευνας, των προμηθειών και των εξοπλισμών (ad hoc προπαρασκευαστική ομάδα)

Επίσημη Εφημερίδα αριθ. L 235 της 23/09/2003 σ. 0022 - 0023

Απόφαση της Επιτροπής των Μονίμων Αντιπροσώπωντης 4ης Σεπτεμβρίου 2003για τη συγκρότηση αd hoc ομάδας που θα προετοιμάσει τη σύσταση διακυβερνητικού οργανισμού στον τομέα της ανάπτυξης των αμυντικών δυνατοτήτων, της έρευνας, των προμηθειών και των εξοπλισμών (ad hoc προπαρασκευαστική ομάδα)(2003/664/ΕΚ)Η ΕΠΙΤΡΟΠΗ ΤΩΝ ΜΟΝΙΜΩΝ ΑΝΤΙΠΡΟΣΩΠΩΝ,Έχοντας υπόψη το άρθρο 19 παράγραφος 3 του εσωτερικού κανονισμού του Συμβουλίου,Εκτιμώντας τα ακόλουθα:(1) Το Ευρωπαϊκό Συμβούλιο που συνήλθε στη Θεσσαλονίκη στις 19 και 20 Ιουνίου 2003 κάλεσε την προεδρία, σε συνεργασία με το Γενικό Γραμματέα/Ύπατο Εκπρόσωπο, να αναλάβει τις εργασίες για τη σύσταση διακυβερνητικού οργανισμού εντός της ΕΕ στον τομέα της ανάπτυξης των αμυντικών δυνατοτήτων, της έρευνας, των προμηθειών και των εξοπλισμών, λαμβάνοντας υπόψη τις εργασίες της Συνέλευσης και της Διακυβερνητικής Διάσκεψης.(2) Η επιτροπή πολιτικής και ασφάλειας είναι υπεύθυνη, υπό την αιγίδα του Συμβουλίου, για την πολιτική καθοδήγηση της ανάπτυξης του στρατιωτικού δυναμικού.(3) Η προεδρία, προκειμένου να φέρει σε πέρας την εντολή αυτή, έχει καταρτίσει σχέδιο των εργασιών, κατά τη διάρκεια των οποίων θα λάβει πλήρως υπόψη της τις εργασίες της άτυπης συμβουλευτικής ομάδας των εκπροσώπων των υπουργών Αμύνης.(4) Στα συμπεράσματα του Ευρωπαϊκού Συμβουλίου της Θεσσαλονίκης αναφέρεται ότι ο οργανισμός θα τελεί υπό την εξουσία του Συμβουλίου και ότι τα αρμόδια όργανα του Συμβουλίου θα αναλάβουν τις απαραίτητες ενέργειες για τη σύστασή του εντός του 2004.(5) Οι εργασίες αυτές θα πραγματοποιηθούν βάσει σφαιρικής προσέγγισης που θα λαμβάνει υπόψη τις ειδικές γνώσεις σε όλους τους τομείς που προβλέπονται από τα συμπεράσματα του Ευρωπαϊκού Συμβουλίου της Θεσσαλονίκης σχετικά με τον οργανισμό και, προς το σκοπό αυτό, είναι απαραίτητο να συγκροτηθεί ad hoc ομάδα,ΑΠΟΦΑΣΙΖΕΙ:Άρθρο 11. Με την παρούσα απόφαση συγκροτείται ad hoc ομάδα για την προετοιμασία της σύστασης διακυβερνητικού οργανισμού στον τομέα της ανάπτυξης των αμυντικών δυνατοτήτων, της έρευνας, των προμηθειών και των εξοπλισμών (εφεξής αποκαλούμενη "ad hoc προπαρασκευαστική ομάδα"), η οποία θα αναλάβει τις απαραίτητες ενέργειες για τη σύσταση, εντός του 2004, διακυβερνητικού οργανισμού στον τομέα της ανάπτυξης των αμυντικών δυνατοτήτων, της έρευνας, των προμηθειών και των εξοπλισμών.2. Η ad hoc προπαρασκευαστική ομάδα εργάζεται σε στενή συνεργασία με την επιτροπή πολιτικής και ασφάλειας, σεβόμενη τις αρμοδιότητες της εν λόγω επιτροπής, υπό την αιγίδα του Συμβουλίου, για την πολιτική καθοδήγηση της ανάπτυξης του στρατιωτικού δυναμικού, καθώς και με τη στρατιωτική επιτροπή της ΕΕ, μέσω της επιτροπής πολιτικής και ασφάλειας.3. Η ad hoc προπαρασκευαστική ομάδα υποβάλλει έκθεση στην επιτροπή των μονίμων αντιπροσώπων (ΕΜΑ).Άρθρο 21. Η ad hoc προπαρασκευαστική ομάδα αποτελείται από εθνικούς αντιπροσώπους των κρατών μελών. Τα κράτη μέλη εξασφαλίζουν την αποτελεσματική συμμετοχή των Υπουργείων Αμύνης τους.Η Επιτροπή συμμετέχει στις εργασίες της ad hoc προπαρασκευαστικής ομάδας.Εξάλλου, η ad hoc προπαρασκευαστική ομάδα μπορεί να συνέρχεται σε επίπεδο εθνικών αντιπροσώπων με ειδικές γνώσεις όσον αφορά τους στόχους του οργανισμού όπως έχουν καθορισθεί από το Ευρωπαϊκό Συμβούλιο της Θεσσαλονίκης, συγκεκριμένα: "ανάπτυξη των αμυντικών δυνατοτήτων στον τομέα της διαχείρισης κρίσεων, την προώθηση και ενίσχυση της ευρωπαϊκής συνεργασίας στον τομέα των εξοπλισμών, την ενίσχυση της ευρωπαϊκής βιομηχανικής και τεχνολογικής βάσης στον τομέα της άμυνας και τη δημιουργία μιας ανταγωνιστικής ευρωπαϊκής αγοράς στον τομέα του αμυντικού εξοπλισμού. Ακόμη, θα αποβλέπει στην προαγωγή, σε σύνδεση με τις ερευνητικές δραστηριότητες της Κοινότητας, εφόσον χρειάζεται, της έρευνας με στόχο την απόκτηση ηγετικού ρόλου στον τομέα των στρατηγικών τεχνολογιών για μελλοντικές δυνατότητες άμυνας και ασφάλειας, ενισχύοντας με τον τρόπο αυτό το ευρωπαϊκό βιομηχανικό δυναμικό στον τομέα αυτό".Η ad hoc προπαρασκευαστική ομάδα θα λάβει, εξάλλου, υπόψη τις εργασίες της Συνέλευσης και της Διακυβερνητικής Διάσκεψης.2. Η ad hoc προπαρασκευαστική ομάδα θα ενισχύεται, εφόσον είναι απαραίτητο, από αντιπροσώπους της στρατιωτικής επιτροπής της ΕΕ και της ομάδας εργασίας Polarm, η οποία μπορεί να συνέρχεται, προκειμένου να υποστηρίζει τους στόχους του οργανισμού, και σε επίπεδο εθνικών διευθυντών εξοπλισμού ή των εκπροσώπων τους.Άρθρο 3Η ad hoc προπαρασκευαστική ομάδα θα παύσει να υφίσταται όταν φέρει σε πέρας τα καθήκοντά της όπως ορίζονται στο άρθρο 1 παράγραφος 1.Άρθρο 4Η παρούσα απόφαση αρχίζει να ισχύει την ημέρα της έκδοσής της. Δημοσιεύεται στην Επίσημη Εφημερίδα της Ευρωπαϊκής Ένωσης.Βρυξέλλες, 4 Σεπτεμβρίου 2003.Για την Επιτροπή των Μονίμων ΑντιπροσώπωνΟ ΠρόεδροςU. Vattani


title: 2011/121/ΕΕ: Απόφαση της Επιτροπής, της 21ης Φεβρουαρίου 2011 , σχετικά με τον καθορισμό των στόχων επιδόσεων και ορίων συναγερμού σε κλίμακα Ευρωπαϊκής Ένωσης για την παροχή υπηρεσιών αεροναυτιλίας τα έτη 2012 έως 2014  Κείμενο που παρουσιάζει ενδιαφέρον για τον ΕΟΧ

text:
               23.2.2011

               EL

               Επίσημη Εφημερίδα της Ευρωπαϊκής Ένωσης

               L 48/16

         ΑΠΌΦΑΣΗ ΤΗΣ ΕΠΙΤΡΟΠΉΣ
   της 21ης Φεβρουαρίου 2011
   σχετικά με τον καθορισμό των στόχων επιδόσεων και ορίων συναγερμού σε κλίμακα Ευρωπαϊκής Ένωσης για την παροχή υπηρεσιών αεροναυτιλίας τα έτη 2012 έως 2014
   (Κείμενο που παρουσιάζει ενδιαφέρον για τον ΕΟΧ)
   (2011/121/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 549/2004 του Ευρωπαϊκού Κοινοβουλίου και του Συμβουλίου, της 10ης Μαρτίου 2004, για τη χάραξη του πλαισίου για τη δημιουργία του Ενιαίου Ευρωπαϊκού Ουρανού (κανονισμός-πλαίσιο) (1), και ιδίως το άρθρο 11 παράγραφος 1,
   Εκτιμώντας τα ακόλουθα:

               (1)

               Ο κανονισμός (ΕΕ) αριθ. 691/2010 της Επιτροπής, της 29ης Ιουλίου 2010, για τον καθορισμό μηχανισμού επιδόσεων των υπηρεσιών αεροναυτιλίας και των λειτουργιών δικτύου και για την τροποποίηση του κανονισμού (ΕΚ) αριθ. 2096/2005 περί καθορισμού κοινών απαιτήσεων για την παροχή υπηρεσιών αεροναυτιλίας (2), προβλέπει την έγκριση στόχων επιδόσεων από την Επιτροπή σε κλίμακα Ευρωπαϊκής Ένωσης.

               (2)

               Στις 27 Μαΐου 2010 η Επιτροπή πραγματοποίησε διαβουλεύσεις με αντικείμενο την προσέγγιση και τις διαδικασίες καθορισμού στόχων επιδόσεων, στις οποίες συμμετείχαν όλοι οι ενδιαφερόμενοι που αναφέρονται στο άρθρο 10 παράγραφος 3 του κανονισμού (ΕΚ) αριθ. 549/2004.

               (3)

               Στις 29 Ιουλίου 2010 ορίσθηκε από την Επιτροπή φορέας επανεξέτασης των επιδόσεων δυνάμει του άρθρου 3 του κανονισμού (ΕΕ) αριθ. 691/2010, ο οποίος θα την επικουρεί στην εφαρμογή του μηχανισμού επιδόσεων.

               (4)

               Ο φορέας επανεξέτασης των επιδόσεων σε συνεργασία με τον EASA εκπόνησε προτάσεις των επιδιωκόμενων στόχων σε κλίμακα Ευρωπαϊκής Ένωσης, τις οποίες υπέβαλε στις 2 Αυγούστου 2010 προς διαβούλευση με τους ενδιαφερόμενους, όπως απαιτείται βάσει του άρθρου 9 παράγραφος 1 του κανονισμού (ΕΕ) αριθ. 691/2010.

               (5)

               Οι στόχοι επιδόσεων σε κλίμακα ΕΕ που πρότεινε ο φορέας επανεξέτασης των επιδόσεων για το περιβάλλον, τη χωρητικότητα και την οικονομική αποδοτικότητα ελέγχθηκαν από τον EASA ως προς τη συνοχή τους με τους βασικούς στόχους για την ασφάλεια πτήσεων.

               (6)

               Ο φορέας επανεξέτασης των επιδόσεων παρέδωσε στις 27 Σεπτεμβρίου 2010 στην Επιτροπή τις συστάσεις του για τους επιδιωκόμενους στόχους σε κλίμακα Ευρωπαϊκής Ένωσης για την περίοδο 2012-2014 υπό μορφή έκθεσης, όπου αιτιολογείται κάθε σύσταση με περιγραφή των παραδοχών και του σκεπτικού που χρησιμοποιούνται για τον καθορισμό των στόχων και περιλαμβάνονται σε παραρτήματα έγγραφο διαβουλεύσεων, όπου συνοψίζεται η διαδικασία διαβουλεύσεων, και έγγραφο απάντησης επί των σχολίων, όπου σκιαγραφείται πώς λήφθηκαν υπόψη στην εκπόνηση των συστάσεων προς την Επιτροπή.

               (7)

               Οι στόχοι επιδόσεων σε κλίμακα Ευρωπαϊκής Ένωσης βασίζονται στις πληροφορίες που διέθεταν η Επιτροπή και ο φορέας επανεξέτασης των επιδόσεων μέχρι τις 24 Νοεμβρίου 2010. Σύμφωνα με τις προβλέψεις που διαβίβασαν τα κράτη μέλη στην Επιτροπή και τον Eurocontrol βάσει των διατάξεων του κανονισμού (ΕΚ) αριθ. 1794/2006 της Επιτροπής (3), στην Ευρωπαϊκή Ένωση η μέση καθορισμένη τιμή μονάδας για υπηρεσίες αεροναυτιλίας κατά τη διαδρομή θα ανέρχεται σε 55,91 ευρώ το 2014 (εκφρασμένη σε πραγματικές τιμές ευρώ του 2009), με ενδιάμεσες ετήσιες τιμές 58,38 ευρώ το 2012 και 56,95 ευρώ το 2013. Στις εν λόγω τιμές λαμβάνεται υπόψη το πλέον πρόσφατο προγραμματισμένο κόστος του Οργανισμού Eurocontrol, όπου συμπεριλαμβάνεται για τα κράτη μέλη της ΕΕ εφάπαξ μείωση 0,69 ευρώ ανά μονάδα εξυπηρέτησης κατά τη διαδρομή το 2011. Η Επιτροπή, λαμβάνοντας υπόψη την έκθεση του φορέα επανεξέτασης των επιδόσεων και τη βελτίωση της απόδοσης που μπορεί να αναμένεται από τη βαθμιαία και συντονισμένη εφαρμογή όλων των στοιχείων της δεύτερης δέσμης μέτρων για τον ενιαίο ευρωπαϊκό ουρανό, έχει την άποψη ότι ο στόχος οικονομικής απόδοσης σε κλίμακα Ευρωπαϊκής Ένωσης είναι δυνατόν να καθορισθεί σε ύψος χαμηλότερο από τα τελευταία παγιωμένα σχέδια των κρατών μελών.

               (8)

               Το Ευρωπαϊκό Γενικό Πρόγραμμα Διαχείρισης της Εναέριας Κυκλοφορίας, ένα έγγραφο σε εξέλιξη το οποίο αποτελεί τον από κοινού συμφωνημένο χάρτη πορείας που καλύπτει την ανάπτυξη και την εγκατάσταση του SESAR, εγκρίθηκε από το Συμβούλιο στις 30 Μαρτίου 2009 (4). Περιέχει την πολιτική θεώρηση και τον υψηλό στόχο της Επιτροπής για τον ενιαίο ευρωπαϊκό ουρανό και το τεχνολογικό του σκέλος στα καίρια πεδία επιδόσεων της ασφάλειας πτήσεων, του περιβάλλοντος, της χωρητικότητας και της οικονομικής αποδοτικότητας, ο δε καθορισμός των στόχων επιδόσεων σε κλίμακα Ευρωπαϊκής Ένωσης πρέπει να θεωρηθεί μέρος της διαδικασίας για την επίτευξη των στόχων αυτών.

               (9)

               Κατά τη διάρκεια της πρώτης περιόδου αναφοράς για τον μηχανισμό επιδόσεων, η Επιτροπή συμβουλευόμενη τον EASA θα αξιολογήσει και θα επικυρώσει τους κύριους δείκτες επιδόσεων στην ασφάλεια πτήσεων, με σκοπό να εξασφαλισθεί κατάλληλος εντοπισμός, μετριασμός και διαχείριση των κινδύνων στην ασφάλεια πτήσεων. Τα κράτη μέλη θα παρακολουθούν και θα δημοσιεύσουν αυτούς τους κύριους δείκτες επιδόσεων και μπορούν να καθορίζουν ανάλογους στόχους.

               (10)

               Κατ’ εφαρμογή της αιτιολογικής σκέψης 18, των άρθρων 10 και 13, του παραρτήματος II σημείο 1.2 και του παραρτήματος III σημείο 1 του κανονισμού (ΕΕ) αριθ. 691/2010, οι στόχοι επιδόσεων σε επίπεδο εθνικό ή λειτουργικών τμημάτων του εναέριου χώρου δεν χρειάζεται κατ’ ανάγκη να είναι ίδιοι με τους στόχους επιδόσεων σε κλίμακα Ευρωπαϊκής Ένωσης· οι στόχοι αυτοί πρέπει να είναι σε συνοχή με τους επιδιωκόμενους στόχους σε κλίμακα Ευρωπαϊκής Ένωσης. Τα σχέδια επιδόσεων σε επίπεδο εθνικό ή λειτουργικού τμήματος του εναέριου χώρου πρέπει να αντανακλούν τη συνοχή αυτή.

               (11)

               Η αξιολόγηση των σχεδίων και στόχων επιδόσεων σε επίπεδο εθνικό ή λειτουργικού τμήματος του εναέριου χώρου από την Επιτροπή πρέπει να είναι συνολική, να σταθμίζει με ισόρροπο τρόπο κάθε στόχο ως προς τους υπόλοιπους και να εξετάζει και να αιτιολογεί τα υπέρ και τα κατά των διαφόρων πεδίων επιδόσεων, με γνώμονα τους εξέχοντες στόχους για την ασφάλεια πτήσεων. Πρέπει να λαμβάνονται υπόψη οι τοπικές συνθήκες, ιδίως για κράτη με χαμηλές τιμές μονάδας ή υπό τον «Ευρωπαϊκό Μηχανισμό Στήριξης», διότι έχουν ήδη ληφθεί μέτρα περικοπής του κόστους, το προγραμματισμένο κόστος για ειδικά προγράμματα βελτίωσης των επιδόσεων σε συγκεκριμένα πεδία επιδόσεων και ιδιαιτερότητες όπου συμπεριλαμβάνονται επιτυχίες και αστοχίες. Κατ’ εφαρμογή του άρθρου 13 παράγραφος 1 του κανονισμού (ΕΕ) αριθ. 691/2010, πρέπει να λαμβάνεται δεόντως υπόψη η εξέλιξη των συνθηκών που ενδεχομένως έχει επέλθει από την ημερομηνία υιοθέτησης των στόχων σε κλίμακα Ευρωπαϊκής Ένωσης έως την ημερομηνία αξιολόγησης. Στην αξιολόγηση πρέπει επίσης να λαμβάνεται υπόψη η πρόοδος των κρατών μελών από την έκδοση του κανονισμού (ΕΚ) αριθ. 1070/2009 του Ευρωπαϊκού Κοινοβουλίου και του Συμβουλίου (5) στα διάφορα κύρια πεδία επιδόσεων και ιδίως στο πεδίο της οικονομικής αποδοτικότητας.

               (12)

               Κατ’ εφαρμογή των διατάξεων του κανονισμού (ΕΚ) αριθ. 1794/2006, επιτρέπεται στα κράτη μέλη να μεταφέρουν τα κέρδη ή τις ζημίες που θα σημειωθούν έως και το έτος 2011.

               (13)

               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής ενιαίου ουρανού,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στόχοι επιδόσεων σε κλίμακα Ευρωπαϊκής Ένωσης
   Για την περίοδο αναφοράς των επιδόσεων από την 1η Ιανουαρίου 2012 έως 31ης Δεκεμβρίου 2014, οι στόχοι επιδόσεων σε κλίμακα Ευρωπαϊκής Ένωσης έχουν ως εξής:
   α)   Περιβαλλοντικός στόχος: βελτίωση κατά 0,75 % του δείκτη μέσης απόδοσης πτήσης σε οριζόντια διαδρομή το 2014 σε σύγκριση με την κατάσταση το 2009.
   β)   Στόχος για τη χωρητικότητα: βελτίωση της μέσης καθυστέρησης της διαχείρισης της ροής της εναέριας κυκλοφορίας (ATFM) κατά τη διαδρομή, ώστε να φθάσει κατ’ ανώτατο όριο το 0,5 πρώτο λεπτό ανά πτήση το 2014.
   γ)   Στόχος οικονομικής αποδοτικότητας: μείωση της μέσης καθορισμένης σε κλίμακα Ευρωπαϊκής Ένωσης τιμής μονάδας για υπηρεσίες αεροναυτιλίας κατά τη διαδρομή από 59,97 ευρώ το 2011 σε 53,92 ευρώ το 2014 (σε πραγματικές τιμές ευρώ το 2009), με ενδιάμεσες ετήσιες τιμές 57,88 ευρώ το 2012 και 55,87 ευρώ το 2013.
   Άρθρο 2
   Όρια συναγερμού
   1.   Για όλους τους κύριους δείκτες επιδόσεων που εφαρμόζονται για την περίοδο αναφοράς επιδόσεων, το όριο συναγερμού, πέραν του οποίου επιτρέπεται η ενεργοποίηση του μηχανισμού προειδοποίησης που αναφέρεται στο άρθρο 18 του κανονισμού (ΕΚ) αριθ. 691/2010, είναι η παρέκκλιση στη διάρκεια του ημερολογιακού έτους τουλάχιστον κατά 10 % της πραγματικής κυκλοφορίας που κατέγραψε ο φορέας επανεξέτασης των επιδόσεων από τις προβλέψεις κυκλοφορίας που αναφέρονται στο άρθρο 3.
   2.   Για τον δείκτη αποδοτικότητας, το όριο συναγερμού εξέλιξης του κόστους, πέραν του οποίου επιτρέπεται η ενεργοποίηση του μηχανισμού προειδοποίησης που αναφέρεται στο άρθρο 18 του κανονισμού (ΕΕ) αριθ. 691/2010, είναι η παρέκκλιση στη διάρκεια του ημερολογιακού έτους τουλάχιστον κατά 10 % του πραγματικού κόστους σε επίπεδο Ευρωπαϊκής Ένωσης που κατέγραψε ο φορέας επανεξέτασης των επιδόσεων από τις προβλέψεις κυκλοφορίας που αναφέρονται στο άρθρο 3.
   Άρθρο 3
   Παραδοχές
   Τα άρθρα 1 και 2 της παρούσας απόφασης βασίζονται στις κάτωθι παραδοχές:

               1)

               Πρόγνωση κυκλοφορίας σε κλίμακα Ευρωπαϊκής Ένωσης, εκφρασμένη σε μονάδες εξυπηρέτησης κατά τη διαδρομή: 108 776 000 το 2012, 111 605 000 το 2013 και 114 610 000 το 2014.

               2)

               Καθορισμένο κόστος αναφοράς που προβλέπεται σε κλίμακα Ευρωπαϊκής Ένωσης (εκφρασμένο σε πραγματικές τιμές ευρώ του 2009): 6 296 000 ευρώ το 2012, 6 234 000 ευρώ το 2013 και 6 179 000 ευρώ το 2014.

         Άρθρο 4
   Αναθεώρηση των στόχων σε κλίμακα Ευρωπαϊκής Ένωσης
   Σύμφωνα με το άρθρο 16 παράγραφος 1 του κανονισμού (ΕΕ) αριθ. 691/2010, η Επιτροπή αποφασίζει την αναθεώρηση των στόχων σε κλίμακα Ευρωπαϊκής Ένωσης που καθορίζονται στο άρθρο 1 εφόσον, πριν την έναρξη της περιόδου αναφοράς, έχει βάσιμα αποδεικτικά στοιχεία ότι δεν ισχύουν πλέον τα αρχικά δεδομένα, οι παραδοχές ή/και οι συλλογιστικές που χρησιμοποιήθηκαν για τον καθορισμό των αρχικών στόχων σε κλίμακα Ευρωπαϊκής Ένωσης.
   Άρθρο 5
   Έναρξη ισχύος
   Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης. Τα σχέδια επιδόσεων σε επίπεδο εθνικό ή λειτουργικού τμήματος του εναέριου χώρου που εγκρίνονται μετά την 1η Ιανουαρίου 2012 εφαρμόζονται αναδρομικά από την πρώτη ημέρα της περιόδου αναφοράς.

      Βρυξέλλες, 21 Φεβρουαρίου 2011.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 96 της 31.3.2004, σ. 1.

      (2)  ΕΕ L 201 της 3.8.2010, σ. 1.

      (3)  ΕΕ L 341 της 7.12.2006, σ. 3.

      (4)  Απόφαση 2009/320/ΕΚ του Συμβουλίου (ΕΕ L 95 της 9.4.2009, σ. 41).

      (5)  ΕΕ L 300 της 14.11.2009, σ. 34.


title: 2005/453/EK, Ευρατόμ: Απόφαση του Συμβουλίου, της 13ης Ιουνίου 2005, για το διορισμό μέλους της Ευρωπαϊκής Οικονομικής και Κοινωνικής Επιτροπής

text:
               23.6.2005

               EL

               Επίσημη Εφημερίδα της Ευρωπαϊκής Ένωσης

               L 160/24

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 13ης Ιουνίου 2005
   για το διορισμό μέλους της Ευρωπαϊκής Οικονομικής και Κοινωνικής Επιτροπής
   (2005/453/ΕΚ, Ευρατόμ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 259,
   τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 167,
   την απόφαση 2002/758/ΕΚ, Ευρατόμ του Συμβουλίου, της 17ης Σεπτεμβρίου 2002, για το διορισμό των μελών της Οικονομικής και Κοινωνικής Επιτροπής, για την περίοδο από τις 21 Σεπτεμβρίου 2002 έως τις 20 Σεπτεμβρίου 2006 (1),
   την υποψηφιότητα που πρότεινε η λιθουανική κυβέρνηση,
   τη γνώμη της Επιτροπής,
   Εκτιμώντας ότι μετά την παραίτηση του κ. Arvydas ŽYGIS, η οποία γνωστοποιήθηκε στο Συμβούλιο στις 10 Ιανουαρίου 2005, έχει κενωθεί μια θέση μέλους στην Ευρωπαϊκή Οικονομική και Κοινωνική Επιτροπή,
   ΑΠΟΦΑΣΙΖΕΙ:
   Άρθρο 1
   Ο κ. Vitas MAČIULIS διορίζεται μέλος της Ευρωπαϊκής Οικονομικής και Κοινωνικής Επιτροπής, σε αντικατάσταση του κ. Arvydas ŽYGIS και για το υπόλοιπο της θητείας του, ήτοι έως τις 20 Σεπτεμβρίου 2006.
   Άρθρο 2
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
   Αρχίζει να παράγει αποτελέσματα από την ημερομηνία έκδοσής της.

      Λουξεμβούργο, 13 Ιουνίου 2005.

            Για το Συμβούλιο

            Ο Πρόεδρος

         J. ASSELBORN

      (1)  ΕΕ L 253 της 21.9.2002, σ. 9.


title: Απόφαση 2014/145/ΚΕΠΠΑ του Συμβουλίου, της 17ης Μαρτίου 2014 , σχετικά με περιοριστικά μέτρα όσον αφορά δράσεις που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας

text:
               17.3.2014

               EL

               Επίσημη Εφημερίδα της Ευρωπαϊκής Ένωσης

               L 78/16

      ΑΠΌΦΑΣΗ 2014/145/ΚΕΠΠΑ ΤΟΥ ΣΥΜΒΟΥΛΊΟΥ

   της 17ης Μαρτίου 2014
   σχετικά με περιοριστικά μέτρα όσον αφορά δράσεις που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 29,
   Εκτιμώντας τα ακόλουθα:

               (1)

               Στις 6 Μαρτίου 2014, οι αρχηγοί κρατών ή κυβερνήσεων των κρατών μελών της Ένωσης καταδίκασαν απερίφραστα την απρόκλητη παραβίαση της κυριαρχίας και της εδαφικής ακεραιότητας της Ουκρανίας από τη Ρωσική Ομοσπονδία και κάλεσαν τη Ρωσική Ομοσπονδία να αποσύρει αμέσως τις ένοπλες δυνάμεις της στις ζώνες μόνιμης στάθμευσής τους, σύμφωνα με τις σχετικές συμφωνίες. Κάλεσαν τη Ρωσική Ομοσπονδία να επιτρέψει την άμεση πρόσβαση των διεθνών παρατηρητών. Οι αρχηγοί κρατών ή κυβερνήσεων θεώρησαν ότι η απόφαση του Ανώτατου Συμβουλίου της Αυτόνομης Δημοκρατίας της Κριμαίας για τη διεξαγωγή δημοψηφίσματος ως προς το μελλοντικό καθεστώς του εδάφους αντίκειται στο ουκρανικό Σύνταγμα και είναι, επομένως, παράνομη.

               (2)

               Οι αρχηγοί κρατών ή κυβερνήσεων αποφάσισαν να αναλάβουν δράσεις, συμπεριλαμβανομένων των δράσεων που εξέτασε το Συμβούλιο στις 3 Μαρτίου 2014, συγκεκριμένα όσον αφορά την αναστολή των διμερών συνομιλιών με τη Ρωσική Ομοσπονδία σχετικά με θέματα θεωρήσεων, καθώς και των συνομιλιών με τη Ρωσική Ομοσπονδία σχετικά με νέα συνολική συμφωνία που θα αντικαθιστούσε την υπάρχουσα συμφωνία εταιρικής σχέσης και συνεργασίας.

               (3)

               Οι αρχηγοί κρατών ή κυβερνήσεων τόνισαν ότι η κρίση θα πρέπει να επιλυθεί μέσω διαπραγματεύσεων μεταξύ των κυβερνήσεων της Ουκρανίας και της Ρωσικής Ομοσπονδίας, μεταξύ άλλων μέσω ενδεχόμενων πολυμερών μηχανισμών, και ότι, ελλείψει προόδου συντόμως, η Ένωση θα αποφασίσει τη λήψη πρόσθετων μέτρων, όπως επιβολή ταξιδιωτικών απαγορεύσεων, δέσμευση περιουσιακών στοιχείων και ματαίωση της συνόδου κορυφής ΕΕ-Ρωσίας.

               (4)

               Υπό τις παρούσες συνθήκες, θα πρέπει να επιβληθούν ταξιδιωτικοί περιορισμοί και δέσμευση περιουσιακών στοιχείων κατά ατόμων που είναι υπεύθυνα για δράσεις που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας, συμπεριλαμβανομένων των δράσεων για το μελλοντικό καθεστώς οποιουδήποτε μέρους του εδάφους οι οποίες αντίκεινται στο ουκρανικό Σύνταγμα, και κατά ατόμων και οντοτήτων που συνδέονται με αυτά.

               (5)

               Για την εφαρμογή ορισμένων μέτρων, είναι αναγκαία περαιτέρω δράση της Ένωσης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Τα κράτη μέλη λαμβάνουν τα απαραίτητα μέτρα για να εμποδίσουν την είσοδο στο έδαφός τους ή τη διά μέσου του εδάφους των διέλευση των φυσικών προσώπων που είναι υπεύθυνα για δράσεις που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας και των φυσικών προσώπων που συνδέονται με αυτά, όπως απαριθμούνται στο παράρτημα.
   2.   Η παράγραφος 1 δεν υποχρεώνει τα κράτη μέλη να απαγορεύουν την είσοδο υπηκόων τους στο έδαφός τους.
   3.   Η παράγραφος 1 εφαρμόζεται με την επιφύλαξη των περιπτώσεων κατά τις οποίες ένα κράτος μέλος δεσμεύεται από υποχρέωση σύμφωνα με το διεθνές δίκαιο, κυρίως:

               α)

               ως χώρα που φιλοξενεί διεθνή διακυβερνητική οργάνωση,

               β)

               ως χώρα που φιλοξενεί διεθνή διάσκεψη που έχει συγκληθεί ή διεξάγεται υπό την αιγίδα του Οργανισμού Ηνωμένων Εθνών,

               γ)

               βάσει πολυμερούς συμφωνίας περί παροχής προνομίων και ασυλιών ή

               δ)

               δυνάμει της Συνθήκης Συμφιλίωσης του 1929 (σύμφωνο του Λατερανού) μεταξύ της Αγίας Έδρας (Κράτος του Βατικανού) και της Ιταλίας.

         4.   Η παράγραφος 3 θεωρείται ότι εφαρμόζεται επίσης στις περιπτώσεις κατά τις οποίες ένα κράτος μέλος φιλοξενεί τον Οργανισμό για την Ασφάλεια και τη Συνεργασία στην Ευρώπη (ΟΑΣΕ).
   5.   Το Συμβούλιο ενημερώνεται καταλλήλως σε κάθε περίπτωση χορήγησης εξαίρεσης από κράτος μέλος δυνάμει των παραγράφων 3 ή 4.
   6.   Τα κράτη μέλη μπορούν να χορηγούν εξαιρέσεις από τα μέτρα της παραγράφου 1, όταν το ταξίδι δικαιολογείται για επείγοντες ανθρωπιστικούς λόγους ή για συμμετοχή σε διακυβερνητικές συνεδριάσεις, μεταξύ των οποίων και συνεδριάσεις που διοργανώνονται με πρωτοβουλία της Ένωσης ή φιλοξενούνται από την Ένωση ή φιλοξενούνται από κράτος μέλος που ασκεί την Προεδρία του ΟΑΣΕ, κατά τις οποίες διεξάγεται πολιτικός διάλογος για την άμεση προώθηση των στόχων πολιτικής των περιοριστικών μέτρων, συμπεριλαμβανομένης της στήριξης της εδαφικής ακεραιότητας, της κυριαρχίας και της ανεξαρτησίας της Ουκρανίας.
   7.   Το κράτος μέλος που επιθυμεί να χορηγήσει τις αναφερόμενες στην παράγραφο 6 εξαιρέσεις απευθύνει γραπτή κοινοποίηση στο Συμβούλιο. Η εξαίρεση θεωρείται ότι χορηγήθηκε, εκτός εάν ένα ή περισσότερα από τα μέλη του Συμβουλίου διατυπώσει εγγράφως αντίρρηση εντός δύο εργάσιμων ημερών από την παραλαβή της κοινοποίησης της προτεινόμενης εξαίρεσης. Σε περίπτωση που ένα ή περισσότερα μέλη του Συμβουλίου διατυπώσουν αντίρρηση, το Συμβούλιο μπορεί, με ειδική πλειοψηφία, να αποφασίσει να χορηγήσει την προτεινόμενη εξαίρεση.
   8.   Όταν, σύμφωνα με τις παραγράφους 3, 4, 6 και 7, κράτος μέλος επιτρέψει την είσοδο στο ή τη διέλευση από το έδαφός του προσώπων που περιλαμβάνονται στο παράρτημα, η άδεια ισχύει αποκλειστικά για τον σκοπό για τον οποίο χορηγήθηκε και για το αφορώμενο πρόσωπο.
   Άρθρο 2
   1.   Δεσμεύονται όλα τα κεφάλαια και οι οικονομικοί πόροι που βρίσκονται στην ιδιοκτησία, στην κατοχή ή υπό τον έλεγχο φυσικών προσώπων που είναι υπεύθυνα για δράσεις που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας και φυσικών ή νομικών προσώπων, οντοτήτων ή φορέων που συνδέονται με αυτά, όπως απαριθμούνται στο παράρτημα.
   2.   Απαγορεύεται η άμεση ή έμμεση διάθεση κεφαλαίων ή οικονομικών πόρων σε φυσικά ή νομικά πρόσωπα, οντότητες ή φορείς που απαριθμούνται στο παράρτημα ή προς όφελος αυτών.
   3.   Η αρμόδια αρχή κράτους μέλους μπορεί να επιτρέπει την αποδέσμευση ορισμένων δεσμευμένων κεφαλαίων ή οικονομικών πόρων ή τη διάθεση ορισμένων κεφαλαίων ή οικονομικών πόρων, υπό τους όρους που αυτή κρίνει σκόπιμους, εάν έχει κρίνει ότι τα κεφάλαια ή οι οικονομικοί πόροι αυτοί:

               α)

               είναι αναγκαία για την κάλυψη βασικών αναγκών των προσώπων που απαριθμούνται στο παράρτημα, καθώς και των εξαρτώμενων μελών των οικογενειών τους, συμπεριλαμβανομένων των πληρωμών για είδη διατροφής, ενοικίου ή ενυπόθηκου δανείου, φάρμακα και ιατρική περίθαλψη, φόρους, ασφάλιστρα και λογαριασμούς επιχειρήσεων κοινής ωφελείας,

               β)

               απαιτούνται αποκλειστικά για την καταβολή εύλογων επαγγελματικών αμοιβών και την εξόφληση δαπανών οι οποίες αφορούν την παροχή νομικών υπηρεσιών,

               γ)

               προορίζονται αποκλειστικά για την πληρωμή τελών ή χρεώσεων για υπηρεσίες που αφορούν την καθημερινή τήρηση ή φύλαξη δεσμευμένων κεφαλαίων και οικονομικών πόρων ή

               δ)

               είναι αναγκαία για έκτακτες δαπάνες, εφόσον η αρμόδια αρχή έχει κοινοποιήσει στις αρμόδιες αρχές των άλλων κρατών μελών και στην Επιτροπή τους λόγους για τους οποίους κρίνει ότι πρέπει να χορηγηθεί ειδική άδεια, τουλάχιστον δύο εβδομάδες πριν από τη χορήγηση της άδειας.

         Το ενδιαφερόμενο κράτος μέλος ενημερώνει τα άλλα κράτη μέλη και την Επιτροπή για κάθε άδεια την οποία έχει χορηγήσει κατ' εφαρμογή της παρούσας παραγράφου.
   4.   Κατά παρέκκλιση από την παράγραφο 1, οι αρμόδιες αρχές κράτους μέλους μπορούν να επιτρέπουν την αποδέσμευση ορισμένων δεσμευμένων κεφαλαίων ή οικονομικών πόρων, εφόσον τηρούνται οι ακόλουθες προϋποθέσεις:

               α)

               τα κεφάλαια ή οι οικονομικοί πόροι αποτελούν αντικείμενο διαιτητικής απόφασης που εκδόθηκε πριν από την ημερομηνία κατά την οποία το πρόσωπο, η οντότητα ή ο φορέας που αναφέρεται στην παράγραφο 1 καταχωρίσθηκε στο παράρτημα ή δικαστικής ή διοικητικής απόφασης που εκδόθηκε στην Ένωση ή δικαστικής απόφασης που είναι εκτελεστή στο οικείο κράτος μέλος, πριν ή μετά την εν λόγω ημερομηνία,

               β)

               τα κεφάλαια ή οι οικονομικοί πόροι θα χρησιμοποιηθούν αποκλειστικά για να ικανοποιηθούν απαιτήσεις οι οποίες έχουν κατοχυρωθεί βάσει τέτοιας απόφασης ή έχουν αναγνωριστεί ως έγκυρες μέσω τέτοιας απόφασης, εντός των ορίων που θέτουν οι ισχύοντες νόμοι και κανονισμοί που διέπουν τα δικαιώματα των προσώπων τα οποία δικαιούνται να εγείρουν απαιτήσεις αυτού του είδους,

               γ)

               η απόφαση δεν είναι προς όφελος φυσικού ή νομικού προσώπου, οντότητας ή φορέα που απαριθμείται στο παράρτημα και

               δ)

               η αναγνώριση της απόφασης δεν αντίκειται στη δημόσια τάξη του οικείου κράτους μέλους.

         Το ενδιαφερόμενο κράτος μέλος ενημερώνει τα άλλα κράτη μέλη και την Επιτροπή για κάθε άδεια την οποία έχει χορηγήσει κατ' εφαρμογή της παρούσας παραγράφου.
   5.   Η παράγραφος 1 δεν εμποδίζει φυσικό ή νομικό πρόσωπο, οντότητα ή φορέα του καταλόγου να προβαίνει σε πληρωμές ποσών οφειλόμενων δυνάμει σύμβασης η οποία είχε συναφθεί πριν από την ημερομηνία συμπερίληψης του εν λόγω φυσικού ή νομικού προσώπου, οντότητας ή φορέα στο παράρτημα, εφόσον το ενδιαφερόμενο κράτος μέλος έχει εξακριβώσει ότι τα ποσά δεν καταβάλλονται, άμεσα ή έμμεσα, σε φυσικό ή νομικό πρόσωπο, οντότητα ή φορέα που αναφέρεται στην παράγραφο 1.
   6.   Η παράγραφος 2 δεν εφαρμόζεται στην πίστωση των δεσμευμένων λογαριασμών με:

               α)

               τόκους ή άλλα έσοδα σε σχέση με αυτούς τους λογαριασμούς,

               β)

               ποσά οφειλόμενα βάσει συμβάσεων, συμφωνιών ή υποχρεώσεων που είχαν συμφωνηθεί ή εγερθεί πριν από την ημερομηνία κατά την οποία οι λογαριασμοί αυτοί υποβλήθηκαν στα μέτρα των παραγράφων 1 και 2 ή

               γ)

               ποσά οφειλόμενα δυνάμει δικαστικών ή διοικητικών αποφάσεων ή αποφάσεων διαιτησίας που εκδίδονται στην Ένωση ή είναι εκτελεστές στο ενδιαφερόμενο κράτος μέλος,

         υπό τον όρο ότι οι τυχόν τόκοι, άλλα κέρδη και πληρωμές εξακολουθούν να υπόκεινται στα μέτρα της παραγράφου 1.
   Άρθρο 3
   1.   Το Συμβούλιο, ενεργώντας κατόπιν προτάσεως κράτους μέλους ή του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας, αποφασίζει για τη σύσταση και την τροποποίηση του καταλόγου του παραρτήματος.
   2.   Το Συμβούλιο γνωστοποιεί την απόφαση που αναφέρεται στην παράγραφο 1 στο ενδιαφερόμενο φυσικό ή νομικό πρόσωπο, οντότητα ή φορέα, μαζί με τους λόγους για την προσθήκη του στον κατάλογο, είτε άμεσα, εάν η διεύθυνσή του είναι γνωστή, είτε με δημοσίευση σχετικής ανακοίνωσης, παρέχοντας τη δυνατότητα σε αυτό το πρόσωπο, οντότητα ή φορέα να υποβάλει παρατηρήσεις.
   3.   Όταν υποβάλλονται παρατηρήσεις ή εφόσον προκύπτουν νέα ουσιαστικά στοιχεία, το Συμβούλιο επανεξετάζει την απόφαση που αναφέρεται στην παράγραφο 1 και ενημερώνει αναλόγως το ενδιαφερόμενο πρόσωπο, οντότητα ή φορέα.
   Άρθρο 4
   1.   Το παράρτημα περιλαμβάνει τους λόγους καταχώρισης στον κατάλογο των φυσικών ή νομικών προσώπων, των οντοτήτων ή των φορέων που αναφέρονται στο άρθρο 1 παράγραφος 1 και στο άρθρο 2 παράγραφος 1.
   2.   Το παράρτημα περιλαμβάνει επίσης τις πληροφορίες που είναι απαραίτητες για την εξακρίβωση της ταυτότητας των κατονομαζόμενων φυσικών ή νομικών προσώπων, οντοτήτων ή φορέων, εφόσον είναι διαθέσιμες. Όσον αφορά τα φυσικά πρόσωπα, στις πληροφορίες αυτές μπορούν να συγκαταλέγονται το ονοματεπώνυμο, συμπεριλαμβανομένων των ψευδωνύμων, η ημερομηνία και ο τόπος γέννησης, η ιθαγένεια, ο αριθμός διαβατηρίου και δελτίου ταυτότητας, το φύλο, η διεύθυνση, εάν είναι γνωστή, και το αξίωμα ή το επάγγελμά τους. Όσον αφορά τα νομικά πρόσωπα, τις οντότητες ή τους φορείς, στις πληροφορίες αυτές μπορούν να περιλαμβάνονται η επωνυμία, ο τόπος και η ημερομηνία εγγραφής σε μητρώο, ο αριθμός μητρώου και ο τόπος εγκατάστασης.
   Άρθρο 5
   Για να μεγιστοποιηθούν οι συνέπειες των μέτρων που αναφέρονται στο άρθρο 1 παράγραφος 1 και στο άρθρο 2 παράγραφος 1, η Ένωση ενθαρρύνει τα τρίτα κράτη να θεσπίσουν περιοριστικά μέτρα παρόμοια με αυτά που προβλέπονται στην παρούσα απόφαση.
   Άρθρο 6
   Η παρούσα απόφαση τίθεται σε ισχύ την ημερομηνία δημοσίευσής της στην Επίσημη Εφημερίδα της Ευρωπαϊκής Ένωσης.
   Η παρούσα απόφαση εφαρμόζεται έως τις 17 Σεπτεμβρίου 2014.
   Η παρούσα απόφαση τελεί υπό διαρκή επανεξέταση. Ανανεώνεται ή τροποποιείται κατά περίπτωση, εφόσον το Συμβούλιο κρίνει ότι δεν έχουν επιτευχθεί οι στόχοι της.

      Βρυξέλλες, 17 Μαρτίου 2014.

            Για το Συμβούλιο

            H Πρόεδρος

         C. ASHTON

      ΠΑΡΑΡΤΗΜΑ

         Κατάλογος προσώπων, οντοτήτων και φορέων τα οποία αναφέρονται στα άρθρα 1 και 2

                  Ονοματεπώνυμο

                  Πληροφορίες ταυτοποίησης

                  Αιτιολογία

                  Ημερομηνία καταχώρισης

                  1.

                  Sergey Valeryevich Aksyonov

                  Ημ. γένν.: 26.11.1972

                  Ο Aksyonov εξελέγη «Πρωθυπουργός της Κριμαίας» από το Κοινοβούλιο (Verkhovna Rada) της Κριμαίας στις 27 Φεβρουαρίου 2014, παρουσία φιλορώσων ένοπλων ανδρών. Η «εκλογή» του χαρακτηρίστηκε αντισυνταγματική από τον Oleksandr Turchynov την 1η Μαρτίου. Προώθησε ενεργά το δημοψήφισμα της 16ης Μαρτίου 2014.

                  17.3.2014

                  2.

                  Vladimir Andreevich Konstantinov

                  Ημ. γένν.: 19.3.1967

                  Ως Πρόεδρος του Ανώτατου Συμβουλίου της Αυτόνομης Δημοκρατίας της Κριμαίας, ο Konstantinov διαδραμάτισε σημαντικό ρόλο στις αποφάσεις που ελήφθησαν από το Κοινοβούλιο (Verkhovna Rada) σχετικά με το «δημοψήφισμα» κατά της εδαφικής ακεραιότητας της Ουκρανίας και κάλεσε τους ψηφοφόρους να ψηφίσουν υπέρ της ανεξαρτησίας της Κριμαίας.

                  17.3.2014

                  3.

                  Rustam Ilmirovich Temirgaliev

                  Ημ. γένν.: 15.8.1976

                  Ως Αναπληρωτής Πρόεδρος του Συμβουλίου Υπουργών της Κριμαίας, ο Temirgaliev διαδραμάτισε σημαντικό ρόλο στις αποφάσεις που ελήφθησαν από το Κοινοβούλιο (Verkhovna Rada) σχετικά με το «δημοψήφισμα» κατά της εδαφικής ακεραιότητας της Ουκρανίας. Προώθησε ενεργά την ενσωμάτωση της Κριμαίας στη Ρωσική Δημοκρατία.

                  17.3.2014

                  4.

                  Deniz Valentinovich Berezovskiy

                  Ημ. γένν.: 15.7.1974

                  Ο Berezovskiy διορίστηκε διοικητής του Ουκρανικού Ναυτικού την 1η Μαρτίου 2014 και ορίστηκε πίστη στις ένοπλες δυνάμεις της Κριμαίας, κατά παράβαση του όρκου του. Η Εισαγγελία της Ουκρανίας έχει δρομολογήσει έρευνα εναντίον του για εσχάτη προδοσία.

                  17.3.2014

                  5.

                  Aleksei Mikhailovich Chaliy

                  Ημ. γένν.: 13.6.1961

                  Ο Chaliy έγινε «Δήμαρχος της Σεβαστούπολης» διά βοής στις 23 Φεβρουαρίου 2014 και έκανε δεκτή το αποτέλεσμα αυτής της «ψηφοφορίας». Προώθησε ενεργά τη μετατροπή της Σεβαστούπολης σε χωριστή οντότητα της Ρωσικής Δημοκρατίας βάσει του δημοψηφίσματος της 16ης Μαρτίου 2014.

                  17.3.2014

                  6.

                  Pyotr Anatoliyovych Zima

                  Ο Zima διορίστηκε νέος επικεφαλής της Υπηρεσίας Ασφαλείας της Κριμαίας (SBU) στις 3 Μαρτίου 2014 από τον «Πρωθυπουργό» Aksyonov και αποδέχτηκε τον διορισμό αυτό. Έχει παράσχει σημαντικές πληροφορίες στη Ρωσική Υπηρεσία Πληροφοριών, συμπεριλαμβανομένης μιας βάσης δεδομένων.
                  Στις πληροφορίες αυτές περιέχονται στοιχεία για ακτιβιστές του κινήματος Euro-Maidan και υπερασπιστές των δικαιωμάτων του ανθρώπου στην Κριμαία. Διαδραμάτισε σημαντικό ρόλο στην παρεμπόδιση των προσπαθειών των ουκρανικών αρχών να διατηρήσουν τον έλεγχο του εδάφους της Κριμαίας. Στις 11 Μαρτίου 2014, πρώην αξιωματικοί της SBU της Κριμαίας διακήρυξαν τη συγκρότηση ανεξάρτητης Υπηρεσίας Ασφαλείας της Κριμαίας.

                  17.3.2014

                  7.

                  Yuriy Zherebtsov

                  Σύμβουλος του Προέδρου του Κοινοβουλίου (Verkhovna Rada) της Κριμαίας, ένας εκ των ηγετικών διοργανωτών του «δημοψηφίσματος» της 16ης Μαρτίου 2014 κατά της εδαφικής ακεραιότητας της Ουκρανίας.

                  17.3.2014

                  8.

                  Sergey Pavlovych Tsekov

                  Ημ. γένν.: 28.3.1953

                  Αντιπρόεδρος του Κοινοβουλίου (Verkhovna Rada). Ο Tsekov δρομολόγησε μαζί με τον Sergey Aksyonov την παράνομη διάλυση της κυβέρνησης της Αυτόνομης Δημοκρατίας της Κριμαίας. Ανάγκασε τον Vladimir Konstantinov να συμπράξει στο εγχείρημά του αυτό, απειλώντας τον με απομάκρυνση. Αναγνώρισε δημοσίως ότι οι βουλευτές της Κριμαίας ήταν εκείνοι που ζήτησαν από ρώσους στρατιώτες να καταλάβουν το Κοινοβούλιο (Verkhovna Rada) της Κριμαίας. Ήταν ένας από τους πρώτους ηγέτες της Κριμαίας που ζήτησαν δημοσίως την προσάρτηση της Κριμαίας στη Ρωσία.

                  17.3.2014

                  9.

                  Ozerov, Viktor Alekseevich

                  Ημ. γένν.: 5.1.1958, στο Αμπακάν, της Χακασίας

                  Πρόεδρος της Επιτροπής Ασφάλειας και Άμυνας του Ομοσπονδιακού Συμβουλίου της Ρωσικής Ομοσπονδίας.
                  Την 1η Μαρτίου 2014, ο Ozerov, εξ ονόματος της Επιτροπής Ασφάλειας και Άμυνας του Ομοσπονδιακού Συμβουλίου, στήριξε δημοσίως στο Ομοσπονδιακό Συμβούλιο την ανάπτυξη ρωσικών δυνάμεων στην Ουκρανία.

                  17.3.2014

                  10.

                  Dzhabarov, Vladimir Michailovich

                  Ημ. γένν.: 29.9.1952

                  Πρώτος Αναπληρωτής Πρόεδρος της Επιτροπής Διεθνών Υποθέσεων του Ομοσπονδιακού Συμβουλίου.
                  Την 1η Μαρτίου 2014, ο Dzhabarov, εξ ονόματος της Επιτροπής Διεθνών Υποθέσεων του Ομοσπονδιακού Συμβουλίου, στήριξε δημοσίως στο Ομοσπονδιακό Συμβούλιο την ανάπτυξη ρωσικών δυνάμεων στην Ουκρανία.

                  17.3.2014

                  11.

                  Klishas, Andrei Aleksandrovich

                  Ημ. γένν.: 9.11.1972 στο Σβερντλόφσκ

                  Πρόεδρος της Επιτροπής Συνταγματικού Δικαίου του Ομοσπονδιακού Συμβουλίου της Ρωσικής Ομοσπονδίας.
                  Την 1η Μαρτίου 2014, ο Klishas στήριξε δημοσίως στο Ομοσπονδιακό Συμβούλιο την ανάπτυξη ρωσικών δυνάμεων στην Ουκρανία. Σε δημόσιες δηλώσεις, ο Klishas επιχείρησε να δικαιολογήσει τη στρατιωτική παρέμβαση της Ρωσίας στην Ουκρανία, ισχυριζόμενος ότι «ο Ουκρανός Πρόεδρος στηρίζει την έκκληση των αρχών της Κριμαίας προς τον Πρόεδρο της Ρωσικής Ομοσπονδίας για την παροχή συνολικής βοήθειας προς υπεράσπιση των πολιτών της Κριμαίας».

                  17.3.2014

                  12.

                  Ryzhkov, Nikolai Ivanovich

                  Ημ. γένν.: 28.9.1929 στη Ντουλίβκα, στην περιοχή του Ντονιέτσκ, στη ΣΣΔ της Ουκρανίας

                  Μέλος της Επιτροπής Ομοσπονδιακών Θεμάτων, Περιφερειακής Πολιτικής και Βόρειων Περιοχών του Ομοσπονδιακού Συμβουλίου της Ρωσικής Ομοσπονδίας.
                  Την 1η Μαρτίου 2014, ο Ryzhkov στήριξε δημοσίως στο Ομοσπονδιακό Συμβούλιο την ανάπτυξη ρωσικών δυνάμεων στην Ουκρανία.

                  17.3.2014

                  13.

                  Bushmin, Evgeni Viktorovich

                  Ημ. γένν.: 4.10.1958 στο Λοπατίνο, στην περιοχή του Σεργκατσίσκι, Ρωσική Σοβιετική Ομοσπονδιακή Σοσιαλιστική Δημοκρατία

                  Αναπληρωτής Πρόεδρος του Ομοσπονδιακού Συμβουλίου της Ρωσικής Ομοσπονδίας.
                  Την 1η Μαρτίου 2014, ο Bushmin στήριξε δημοσίως στο Ομοσπονδιακό Συμβούλιο την ανάπτυξη ρωσικών δυνάμεων στην Ουκρανία.

                  17.3.2014

                  14.

                  Totoonov, Aleksandr Borisovich

                  Ημ. γένν.: 3.3.1957 στο Ορτζονικίτζε, Βόρεια Οσετία

                  Μέλος της Επιτροπής Πολιτισμού, Επιστημών και Πληροφοριών του Ομοσπονδιακού Συμβουλίου της Ρωσικής Ομοσπονδίας.
                  Την 1η Μαρτίου 2014, ο Totoonov στήριξε δημοσίως στο Ομοσπονδιακό Συμβούλιο την ανάπτυξη ρωσικών δυνάμεων στην Ουκρανία.

                  17.3.2014

                  15.

                  Panteleev, Oleg Evgenevich

                  Ημ. γένν.: 21.7.1952 στο Ζιτνικόφσκοε, στην περιφέρεια του Κουργκάν

                  Πρώτος Αναπληρωτής Πρόεδρος της Επιτροπής Κοινοβουλευτικών Θεμάτων.
                  Την 1η Μαρτίου 2014, ο Panteleev στήριξε δημοσίως στο Ομοσπονδιακό Συμβούλιο την ανάπτυξη ρωσικών δυνάμεων στην Ουκρανία.

                  17.3.2014

                  16.

                  Mironov, Sergei Mikhailovich

                  Ημ. γένν.: 14.2.1953 στο Πούσκιν, στην περιοχή του Λένινγκραντ

                  Μελος του Συμβουλίου της Κρατικής Δούμας· αρχηγός της πτέρυγας Δίκαιη Ρωσία στη Δούμα.
                  Εμπνευστής του νομοσχεδίου που επιτρέπει στη Ρωσική Ομοσπονδία να κάνει δεκτή στη σύνθεσή της, υπό το πρόσχημα της προστασίας ρώσων πολιτών, εδαφών ξένης χώρας χωρίς τη συγκατάθεση της χώρας αυτής ή διεθνή συνθήκη.

                  17.3.2014

                  17.

                  Zheleznyak, Sergei Vladimirovich

                  Ημ. γένν.: 30.7.1970 στην Αγία Πετρούπολη (πρώην Λένινγκραντ)

                  Αναπληρωτής Πρόεδρος της Κρατικής Δούμας της Ρωσικής Όμοσπονδίας.
                  Στηρίζει ενεργά την ανάπτυξη ρωσικών ένοπλων δυνάμεων στην Ουκρανία και την προσάρτηση της Κριμαίας. Ηγήθηκε προσωπικά της διαδήλωσης υπέρ της ανάπτυξης των ρωσικών ένοπλων δυνάμεων στην Ουκρανία.

                  17.3.2014

                  18.

                  Slutski, Leonid Eduardovich

                  Ημ. γένν.: 4.1.1968 στη Μόσχα

                  Πρόεδρος της Επιτροπής Κοινοπολιτείας Ανεξάρτητων Κρατών της Κρατικής Δούμας (μέλος του Φιλελεύθερου Δημοκρατικού Κόμματος (LDPR)).
                  Στηρίζει ενεργά την ανάπτυξη ρωσικών ένοπλων δυνάμεων στην Ουκρανία και την προσάρτηση της Κριμαίας.

                  17.3.2014

                  19.

                  Vitko, Aleksandr Viktorovich

                  Ημ. γένν.: 13.9.1961 στο Βίτεμπσκ (ΣΣΔ της Λευκορωσίας)

                  Διοικητής του στόλου του Εύξεινου Πόντου. Αντιναύαρχος.
                  Υπεύθυνος για τη διοίκηση ρωσικών δυνάμεων που εχουν καταλάβει ουκρανικά εδάφη.

                  17.3.2014

                  20.

                  Sidorov, Anatoliy Alekseevich

                  Διοικητής της Δυτικής Στρατιωτικής Περιοχής της Ρωσίας, μονάδες της οποίας έχουν αναπτυχθεί στην Κριμαία.
                  Είναι υπεύθυνος για μέρος της ρωσικής στρατιωτικής παρουσίας στην Κριμαία, η οποία υπονομεύει την κυριαρχία της Ουκρανίας και βοηθήσε τις αρχές της Κριμαίας να εμποδίσουν την πραγματοποίηση λαϊκών διαδηλώσεων κατά των ενεργειών για τη διεξαγωγή δημοψηφίσματος και την ενσωμάτωση στη Ρωσία.

                  17.3.2014

                  21.

                  Galkin, Aleksandr

                  Νότια Στρατιωτική Περιοχή της Ρωσίας, δυνάμεις της οποίας βρίσκονται στην Κριμαία· ο στόλος του Εύξεινου Πόντου βρίσκεται υπό τη διοίκηση του Galkin· μεγάλο μέρος των δυνάμεων που μετακινήθηκαν στην Κριμαία διήλθαν από τη Νότια Στρατιωτική Περιοχή.
                  Διοικητής της Νότιας Στρατωτικής Περιοχής της Ρωσίας, δυνάμεις της οποίας έχουν αναπτυχθεί στην Κριμαία. Είναι υπεύθυνος για μέρος της ρωσικής στρατιωτικής παρουσίας στην Κριμαία, η οποία υπονομεύει την κυριαρχία της Ουκρανίας και βοηθήσε τις αρχές της Κριμαίας να εμποδίσουν την πραγματοποίηση λαϊκών διαδηλώσεων κατά των ενεργειών για τη διεξαγωγή δημοψηφίσματος και την ενσωμάτωση στη Ρωσία. Επιπλέον, ο στόλος του Εύξεινου Πόντου υπάγεται στον έλεγχο της εν λόγω Περιοχής.

                  17.3.2014


Avis juridique important

|

31970D0532

70/532/ΕΟΚ: Απόφαση του Συμβουλίου της 14ης Δεκεμβρίου 1970 περί συστάσεως της Μόνιμης Επιτροπής Απασχολήσεως των Ευρωπαϊκών Κοινοτήτων

Επίσημη Εφημερίδα αριθ. L 273 της 17/12/1970 σ. 0025 - 0026 Φινλανδική ειδική έκδοση: Κεφάλαιο 5 τόμος 1 σ. 0055  Δανική ειδική έκδοση: Σειρά I Κεφάλαιο 1970(III) σ. 0764  Σουηδική ειδική έκδοση: Κεφάλαιο 5 τόμος 1 σ. 0055  Αγγλική ειδική έκδοση: Σειρά I Κεφάλαιο 1970(III) σ. 0863  Ελληνική ειδική έκδοση: Κεφάλαιο 05 τόμος 1 σ. 0067  Ισπανική ειδική έκδοση: Κεφάλαιο 05 τόμος 1 σ. 0096  Πορτογαλική ειδική έκδοση : Κεφάλαιο 05 τόμος 1 σ. 0096

ΑΠΟΦΑΣΗ ΤΟΥ ΣΥΜΒΟΥΛΙΟΥ της 14ης Δεκεμβρίου 1970 περί συστάσεως της Μόνιμης Επιτροπής Απασχολήσεως των Ευρωπαϊκών ΚοινοτήτωνΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος και ιδίως το άρθρο 145,  Εκτιμώντας:  την ευχή που διατυπώθηκε από τους εκπροσώπους των οργανώσεων εργοδοτών και εργαζομένων κατά τη διάσκεψη για τα προβλήματα απασχολήσεως που πραγματοποιήθηκε στο Λουξεμβούργο στις 27 και 28 Απριλίου 1970- ότι προέχει να εξασφαλισθεί σε κοινοτικό επίπεδο στενή επαφή με τους εκπροσώπους των οργανώσεων εργοδοτών και εργαζομένων, ώστε να διευκολυνθεί ο συντονισμός της πολιτικής επί της απασχολήσεως των Κρατών μελών εναρμονίζοντάς την προς τους στόχους της  Κοινότητος,  ΑΠΟΦΑΣΙΖΕΙ:   Άρθρο 1  Συνιστάται Μόνιμη Επιτροπή Απασχολήσεως των Ευρωπαϊκών Κοινοτήτων, καλουμένη στο εξής "επιτροπή", της οποίας το έργο, η σύνθεση και η λειτουργία καθορίζονται στο άρθρο 2.   Άρθρο 2  1. Η επιτροπή έχει ως έργο να εξασφαλίζει κατά μόνιμο τρόπο, λαμβάνοντας υπόψη τις συνθήκες και τις αρμοδιότητες των κοινοτικών θεσμών και οργάνων, το διάλογο, τη συνεννόηση και τη διαβούλευση μεταξύ του Συμβουλίου   ή, κατά περίπτωση, των  εκπροσώπων των κυβερνήσεων των Κρατών μελών   της Επιτροπής και των κοινωνικών εταίρων, για να διευκολυνθεί ο συντονισμός της πολιτικής απασχολήσεως των Κρατών μελών εναρμονίζοντάς την προς τους στόχους της Κοινότητος.  Η επιτροπή ασκεί το ρόλο της πριν ληφθούν οι ενδεχόμενες αποφάσεις των αρμοδίων οργάνων.  2. Στις εργασίες της επιτροπής μετέχουν τα ακόλουθα μέρη:  - το Συμβούλιο ή οι εκπρόσωποι των κυβερνήσεων των Κρατών μελών, κατά περίπτωση- - η Επιτροπή- - οι οργανώσεις εργοδοτών- - οι οργανώσεις εργαζομένων.  3. Ο συνολικός αριθμός των εκπροσώπων των οργανώσεων των κοινωνικών εταίρων ανέρχεται σε 36, οι δε ομάδες των εργοδοτών και των εργαζομένων αποτελούνται από ίσο αριθμό εκπροσώπων.  Ο αριθμός των εκπροσώπων που πρόκειται να συμμετάσχει στις εργασίες της επιτροπής, για κάθε οργάνωση, ορίζεται στο παράρτημα.  4. Κάθε ένα από τα μέρη που μετέχει στις εργασίες της επιτροπής ορίζει τους εκπροσώπους του κατά τα συμφέροντά του, είτε για ορισμένη περίοδο, είτε αναλόγως των θεμάτων που πρόκειται να συζητηθούν σε ορισμένες συνεδριάσεις.  Οι οργανώσεις εργοδοτών και εργαζομένων, που δημιουργήθηκαν σε ευρωπαϊκό επίπεδο, οφείλουν ορίζοντας τους εκπροσώπους τους για τις εργασίες της επιτροπής να φροντίζουν, ώστε να εξασφαλίζεται προσήκουσα εκπροσώπηση των διαφόρων εθνικών οργανώσεων.  5. Η προεδρία της επιτροπής ασκείται από εκπρόσωπο του Κράτους μέλους, που ασκεί την προεδρία του Συμβουλίου.  6. Τα προς συζήτηση θέματα, κατά το πνεύμα των διατάξεων της παραγράφου 1, δύνανται να προτείνονται από το Συμβούλιο   ή, κατά περίπτωση, από κάθε εκπρόσωπο των κυβερνήσεων των Κρατών μελών   από την Επιτροπή ή από τις οργανώσεις των κοινωνικών εταίρων  που μετέχουν στις εργασίες της επιτροπής.  Ο πρόεδρος ενημερώνεται για κάθε πρόταση, με ανακοίνωση, η οποία αναφέρει με την πρέπουσα ακρίβεια τα προβλήματα, για τα οποία επιδιώκεται συζήτηση.  Ο πρόεδρος γνωστοποιεί την ανακοίνωση αυτή στα άλλα μέρη και τους παρέχει τη δυνατότητα να γνωστοποιήσουν εγγράφως τις παρατηρήσεις τους ή να υποβάλουν οποιοδήποτε άλλο έγγραφο, που θεωρούν χρήσιμο.  7. Ο πρόεδρος προετοιμάζει τις συνεδριάσεις σε στενή συνεργασία με την Επιτροπή και τις οργανώσεις των κοινωνικών εταίρων που μετέχουν στις εργασίες της επιτροπής. Συγκαλεί τις συνεδριάσεις ανάλογα με τις ανάγκες και καταρτίζει την προσωρινή ημερησία  διάταξη των συνεδριάσεων, αφού λάβει υπόψη τις ανακοινώσεις που του διεβιβάσθησαν σύμφωνα με τις διατάξεις της παραγράφου 6.  Ο πρόεδρος διευθύνει τις συζητήσεις και εκθέτει συνοπτικά το περιεχόμενό τους στο τέλος της συζητήσεως. Χρησιμοποιεί, εξ άλλου, μέσα που βρίσκονται στη διάθεση της προεδρίας του Συμβουλίου.  8. Η Επιτροπή επεξεργάζεται και συγκεντρώνει τα στοιχεία που καθιστούν δυνατή στην επιτροπή την εκπλήρωση του έργου της.  9. Οι συμμετέχοντες στις συζητήσεις εκπρόσωποι των οργανώσεων των κοινωνικών εταίρων λαμβάνουν αποζημιώσεις διαμονής και ταξιδίου, σύμφωνα με τις διατάξεις που θεσπίζονται από το Συμβούλιο.  Έγινε στις Βρυξέλλες, στις 14 Δεκεμβρίου 1970.  Για το Συμβούλιο Ο Πρόεδρος W. SCHEEL    ΠΑΡΑΡΤΗΜΑ    Αποστέλλονται ως εκπρόσωποι στην επιτροπή:  "" ID="1""> ID="1">- από τις οργανώσεις εργοδοτών> ID="2">11 εκπρόσωποι"" ID="1">Επιτροπή Συνδέσμου Εργοδοτών:" ID="1">- Ένωση Βιομηχανιών της Ευρωπαϊκής Κοινότητος (UNICE)"> ID="1">- Επιτροπή Εμπορικών  Οργανώσεων της ΕΟΚ (COCCEE)"> ID="1">- Ένωση Βιοτεχνιών της ΕΟΚ (UACEE)"> ID="1">- Ευρωπαϊκή Επιτροπή Ασφαλιστικών Επιχειρήσεων (CEA)"> ID="1">Επιτροπή Επαγγελματικών Γεωργικών Οργανώσεων της ΕΟΚ (COPA):> ID="2">4 εκπρόσωποι"> ID="1">Ευρωπαϊκό  Κέντρο Δημοσίας Επιχειρήσεως (CEEP):> ID="2">3 εκπρόσωποι"" ID="1">- από τις οργανώσεις εργαζομένων" ID="1">Ευρωπαϊκή Συνομοσπονδία Ελευθέρων Συνδικάτων (CESL):> ID="2">9 εκπρόσωποι"> ID="1">Ευρωπαϊκή Οργάνωση της Παγκοσμίας Συνομοσπονδίας Εργασίας  (OE - CMT):> ID="2">4 εκπρόσωποι"> ID="1">Μόνιμη Επιτροπή της Γενικής Συνομοσπονδίας Εργασίας (Γαλλία) και της Γενικής Ιταλικής Συνομοσπονδίας Εργασίας (Ιταλία) (CGT - CGIL):> ID="2">2 εκπρόσωποι"> ID="1">Διεθνής Συνομοσπονδία Στελεχών (CIC):>  ID="2">1 εκπρόσωπος"> ID="1">Γαλλική Συνομοσπονδία Χριστιανών Εργαζομένων (CFTC):> ID="2">1 εκπρόσωπος"> ID="1">Γερμανικό Συνδικάτο Ιδιωτικών Υπαλλήλων (DAG):> ID="2">1 εκπρόσωπος""


title: 2012/547/ΕΕ, Ευρατόμ: Απόφαση του Ευρωπαϊκού Κοινοβουλίου, της 10ης Μαΐου 2012 , σχετικά με την απαλλαγή για την εκτέλεση του προϋπολογισμού του Εκτελεστικού Οργανισμού Εκπαίδευσης, Οπτικοακουστικών Θεμάτων και Πολιτισμού για το οικονομικό έτος 2010

text:
               17.10.2012

               EL

               Επίσημη Εφημερίδα της Ευρωπαϊκής Ένωσης

               L 286/86

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 10ης Μαΐου 2012
   σχετικά με την απαλλαγή για την εκτέλεση του προϋπολογισμού του Εκτελεστικού Οργανισμού Εκπαίδευσης, Οπτικοακουστικών Θεμάτων και Πολιτισμού για το οικονομικό έτος 2010
   (2012/547/ΕΕ, Ευρατόμ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2010 (1),

               —

               έχοντας υπόψη τους ετήσιους λογαριασμούς της Ευρωπαϊκής Ένωσης για το οικονομικό έτος 2010 [COM(2011) 473 — C7-0256/2011] (2),

               —

               έχοντας υπόψη τους ετήσιους λογαριασμούς του Εκτελεστικού Οργανισμού Εκπαίδευσης, Οπτικοακουστικών Θεμάτων και Πολιτισμού για το οικονομικό έτος 2010,

               —

               έχοντας υπόψη την έκθεση της Επιτροπής για τη συνέχεια που δόθηκε στην απόφαση απαλλαγής για το οικονομικό έτος 2009 [COM(2011) 736] και τα έγγραφα εργασίας των υπηρεσιών της Επιτροπής που συνοδεύουν την εν λόγω έκθεση [SEC(2011) 1350 και SEC(2011) 1351],

               —

               έχοντας υπόψη την ετήσια έκθεση της Επιτροπής προς την αρμόδια για την απαλλαγή αρχή σχετικά με τους εσωτερικούς ελέγχους που διεξήχθησαν το 2010 [COM(2011) 643], καθώς και το έγγραφο εργασίας των υπηρεσιών της Επιτροπής που συνοδεύει την έκθεση αυτή [SEC(2011) 1189],

               —

               έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Εκτελεστικού Οργανισμού Εκπαίδευσης, Οπτικοακουστικών Θεμάτων και Πολιτισμού για το οικονομικό έτος 2010, συνοδευόμενη από τις απαντήσεις του Οργανισμού (3),

               —

               έχοντας υπόψη τη δήλωση αξιοπιστίας (4), η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, που παρέχεται από το Ελεγκτικό Συνέδριο για το οικονομικό έτος 2010 σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τη σύσταση του Συμβουλίου, της 21ης Φεβρουαρίου 2012, σχετικά με τη χορήγηση απαλλαγής στους εκτελεστικούς οργανισμούς όσον αφορά την εκτέλεση του προϋπολογισμού για το οικονομικό έτος 2010 (06084/2012 — C7-0052/2012), και επισημαίνοντας ότι το Ηνωμένο Βασίλειο, οι Κάτω Χώρες και η Σουηδία αρνήθηκαν για πρώτη φορά να προτείνουν τη χορήγηση απαλλαγής,

               —

               έχοντας υπόψη τα άρθρα 317, 318 και 319 της Συνθήκης για τη λειτουργία της Ευρωπαϊκής Ένωσης και το άρθρο 106α της Συνθήκης Ευρατόμ,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως τα άρθρα του 55, 145, 146 και 147,

               —

               έχοντας υπόψη τον κανονισμό (ΕΚ) αριθ. 58/2003 του Συμβουλίου, της 19ης Δεκεμβρίου 2002, περί θεσπίσεως του καταστατικού των εκτελεστικών οργανισμών που είναι επιφορτισμένοι με ορισμένα καθήκοντα σχετικά με τη διαχείριση κοινοτικών προγραμμάτων (6), και ιδίως το άρθρο 14 παράγραφος 3,

               —

               έχοντας υπόψη τον κανονισμό (ΕΚ) αριθ. 1653/2004 της Επιτροπής, της 21ης Σεπτεμβρίου 2004, για τη θέσπιση δημοσιονομικού κανονισμού-προτύπου των εκτελεστικών οργανισμών, κατ’ εφαρμογή του κανονισμού (ΕΚ) αριθ. 58/2003 του Συμβουλίου, περί θεσπίσεως του καταστατικού των εκτελεστικών οργανισμών που είναι επιφορτισμένοι με ορισμένα καθήκοντα σχετικά με τη διαχείριση κοινοτικών προγραμμάτων (7), και ιδίως το άρθρο 66 πρώτο και δεύτερο εδάφιο,

               —

               έχοντας υπόψη την απόφαση 2005/56/ΕΚ της Επιτροπής, της 14ης Ιανουαρίου 2005, για τη σύσταση του Εκτελεστικού Οργανισμού Εκπαίδευσης, Οπτικοακουστικών Θεμάτων και Πολιτισμού για τη διαχείριση της κοινοτικής δράσης στους τομείς της εκπαίδευσης, των οπτικοακουστικών θεμάτων και του πολιτισμού, κατ’ εφαρμογή του κανονισμού (ΕΚ) αριθ. 58/2003 του Συμβουλίου (8),

               —

               έχοντας υπόψη το άρθρο 76 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τις γνωμοδοτήσεις των άλλων ενδιαφερόμενων επιτροπών (Α7-0098/2012),

               Α.

               λαμβάνοντας υπόψη ότι, δυνάμει του άρθρου 17 παράγραφος 1 της Συνθήκης για την Ευρωπαϊκή Ένωση, η Επιτροπή εκτελεί τον προϋπολογισμό και διαχειρίζεται τα προγράμματα και ότι, δυνάμει του άρθρου 317 της Συνθήκης για τη λειτουργία της Ευρωπαϊκής Ένωσης, το πράττει σε συνεργασία με τα κράτη μέλη με δική της ευθύνη σύμφωνα με την αρχή της χρηστής δημοσιονομικής διαχείρισης,

               1.

               χορηγεί απαλλαγή στον διευθυντή του Εκτελεστικού Οργανισμού Εκπαίδευσης, Οπτικοακουστικών Θεμάτων και Πολιτισμού όσον αφορά την εκτέλεση του προϋπολογισμού του εν λόγω οργανισμού για το οικονομικό έτος 2010·

               2.

               καταγράφει τις παρατηρήσεις του στο ψήφισμα που αποτελεί αναπόσπαστο μέρος των αποφάσεων σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2010, τμήμα ΙΙΙ — Επιτροπή και εκτελεστικοί οργανισμοί·

               3.

               αναθέτει στον πρόεδρό του να διαβιβάσει την παρούσα απόφαση συνοδευόμενη από την απόφασή του περί απαλλαγής σχετικά με την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2010, τμήμα III – Επιτροπή και το ψήφισμα που αποτελεί αναπόσπαστο μέρος των αποφάσεων αυτών στον διευθυντή του Εκτελεστικού Οργανισμού Εκπαίδευσης, Οπτικοακουστικών Θεμάτων και Πολιτισμού, στο Συμβούλιο, στην Επιτροπή, στο Δικαστήριο της Ευρωπαϊκής Ένωσης και στο Ελεγκτικό Συνέδριο, καθώς και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ L 64 της 12.3.2010.

      (2)  ΕΕ C 332 της 14.11.2011, σ. 1.

      (3)  ΕΕ C 366 της 15.12.2011, σ. 63.

      (4)  ΕΕ C 332 της 14.11.2011, σ. 134.

      (5)  ΕΕ L 248 της 16.9.2002, σ. 1.

      (6)  ΕΕ L 11 της 16.1.2003, σ. 1.

      (7)  ΕΕ L 297 της 22.9.2004, σ. 6.

      (8)  ΕΕ L 24 της 27.1.2005, σ. 35.